Source: http://pressupdate.blogspot.com/2010_12_19_archive.html
Timestamp: 2019-05-26 12:18:36+00:00
Document Index: 37431641

Matched Legal Cases: ['CCR\n', 'CCR ', 'CSM\n', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CCR\n', 'CSM\n', 'CCR ', 'CSM ', 'CSM\n', 'CSM ', 'CSM ', 'CSM\n', 'CSM ']

Up-date Media: 19.12.2010 - 26.12.2010 [url=http://rarunach.googlepages.com/hackosphere.js.html[/url]
Posted by PressUpdate joi, 23 decembrie 2010 13:27 0 comentarii
SumarContinua Continuare......
Revista Presei 23 decembrie 2010
Posted by PressUpdate 11:27 0 comentarii
POLITIC - PNL va ataca legea bugetului la CCR
Parlamentarii au adoptat, miercuri, în şedinţă comună, proiectul Legii bugetului de stat pentru anul 2011, şi cu 207 voturi 'pentru', 143 'împotrivă' şi nicio abţinere. După adoptare, liberalul Eugen Nicolăescu a anunţat că PNL va ataca la Curtea Constituţională, joi, legea.
'Stimaţi colegi, România are buget', a comentat preşedintele de şedinţă, vicepreşedintele Camerei, Ioan Oltean (PDL), după anunţarea rezultatului.
Liberalul Eugen Nicolăescu a anunţat că PNL va ataca la Curtea Constituţională, joi, legea, afirmând că bugetul adoptat este 'anormal', citează Adevărul.
- Bugetul de stat pe 2011 a fost adoptat. PNL va ataca decizia la CCR (Adevarul)
- Ialomiţianu: 'S-au depus multe amendamente la buget în bătaie de joc'. Sulfina Barbu: 'Vom introduce votul electronic, ca să nu facem scurtă la mână' (Gandul)
- Ponta: Bugetul care va fi adoptat nu este al României, ci al PDL şi al doamnei Udrea (Gandul)
POLITIC - Puterea, înfrântă de Opoziţie în bătălia pentru CSM
Senatul României a validat prin vot lista membrilor viitorului Consiliu Superior al Magistraturii, cu toate că trei dintre membri au fost invalidaţi de o primă instanţă de judecată, deoarece legea le interzice mandate succesive. Urmează sancţiunile UE, care a cerut alegeri corecte pentru CSM.
Confirmarea tuturor membrilor viitorului CSM prin votul plenului Senatului României este un semnal politic care ar putea legitima cererile Franţei şi Germaniei de amânare a intrării în spaţiul Schengen, pe motiv că nu există voinţa politică de a reforma justiţia. Trei dintre cei 11 magistraţi aleşi pentru componenţa viitorului CSM, respectiv Lidia Bărbulescu, Dan Lupaşcu şi Dan Chiujdea, au candidat pentru un nou mandat şi au fost aleşi, deşi Legea CSM interzice mandatele succesive - arată România liberă. În plus, în componenţa viitorului CSM au rămas alţi trei vechi membri pe motiv că nu şi-au epuizat un mandat întreg de şase ani - au fost înlocuitori pentru magistraţii CSM care s-au pensionat -, deşi legea prevedea alegeri pentru toate cele 16 locuri eligibile din CSM. Nerespectarea legilor de către însăşi instituţia care ar trebui să vegheze la respectarea acestora şi la înfăptuirea corectă a justiţiei a atras criticile cancelariilor occidentale şi chiar ameninţări cu sanc ţiuni, dar aceste semnale nu au contat pentru senatorii României, care au validat ieri practicile CSM acuzate ca fiind nelegale.
- Puterea, înfrântă de Opoziţie în bătălia pentru CSM (Adevarul)
- Băsescu, lovit chiar de majoritatea parlamentară. Noul CSM, validat în Senat de partidele din Opoziţie, plus şase voturi de la cele aflate la Putere (Puterea)
- Coaliţia a derapat la votul listei magistraţilor pentru CSM (Curentul)
- S-a înfiripat o nouă majoritate în Senat (Jurnalul National)
- UE latră, CSM trece (Romania libera)
POLITIC - Încă un an-doi de aşteptare pentru Schengen
Cererea Franţei şi Germaniei de amânare a intrării României în spaţiul Schengen stârneşte reacţiile oficialilor de la Bucureşti
Amânarea aderării României la spaţiul Schengen, demers pornit oficial de Franţa şi Germania, a primit miercuri şi un termen estimativ din partea Bucureştiului. Consilierul prezidenţial pentru afaceri europene, Leonard Orban, vede o posibilă amânare de unul sau doi ani, catalogând respectarea calendarului iniţial, ce are ca ţintă a aderării luna martie 2011, drept foarte puţin probabilă.
Despre cauzele preconizatului eşec extern al României s-a pronunţat, miercuri, şi ministrul de Externe, Teodor Baconschi. Şeful diplomaţiei de la Bucureşti este de părere că opoziţia celor doi miniştri europeni, care au solicitat Comisiei Europene amânarea extinderii spaţiului Schengen, are la bază problemele minorităţii romilor şi corupţia din România - scrie Gândul.
- Încă un an-doi pe tuşa Schengen (Jurnalul National)
- Orban vede doi ani până la Schengen. Baconschi pune amânarea pe seama romilor şi a corupţiei (Gandul)
EDITORIAL Investiţia în Dumnezeu
POLITIC PNL va ataca legea bugetului la CCR
Puterea, înfrântă de Opoziţie în bătălia pentru CSM
Încă un an-doi de aşteptare pentru Schengen
'Apăi, de unde să ştiu eu, pe mine nu m-a întrebat nimeni'. Cum comentează parlamentarii amânarea aderării la spaţiul Schengen
Băsescu îl atacă pe Titus Corlăţean: Declaraţii precum cea a preşedintelui Comisiei de politică externă din Senat, iresponsabile
Cine sunt apropiaţii lui Falcă
Ambasadorul României la Beijing: 'La fiecare reuniune UE se vorbeşte spre China'
ECONOMIC UE cere modificări la OUG 50
Statul a rămas cu 210 milioane de euro
Banii din Contul crizei - venituri la bugetul de stat
Fiscul, dator la contribuabili
Datoriile CFR SA au crescut cu 255 milioane de euro
SOCIAL Ocna Mureş, oraşul care stă pe galerii cu apă
Noul cod al muncii face avantajează patronatul
Angajaţii pe perioadă determinată au câştigat mai bine
Primul avion supersonic românesc, construit sub ochii publicului
Oferta de etnobotanice de Crăciun: livrări non-stop din Timişoara în toată ţara
CULTURĂ Grigore Leşe: 'La oraş, colindătorii umblă după bani, sau, şi mai rău, să se vadă la televizor'
SPORT Hochei: HSC Miercurea Ciuc, în semifinalele Ligii Mol
INTERNAŢIONAL AGERPRES Polonia a cerut FMI extinderea liniei sale de credit până la 29 de miliarde de dolari
FMI a aprobat deblocarea unei tranşe de 1,5 miliarde de dolari către Ucraina
Acuzaţiile de corupţie din Cehia au atras atenţia Comisiei Europene
Fostul premier croat Ivo Sanader neagă că ar fi luat mită de la banca austriacă Hypo Alpe Adria
Spioana rusă Anna Chapman, în conducerea unei organizaţii de tineret pro-Kremlin
Preşedintele chinez Hu Jintao, în vizită de stat în SUA la 19 ianuarie
Senatul american a ratificat noul tratat de dezarmare nucleară START
Talibanii pregătesc 'atacuri spectaculoase' în Afganistan (emisar al ONU)
Seism cu magnitudinea 6,3 în Japonia
Fostul dictator argentinian Jorge Videla, condamnat la închisoare pe viaţă
Guvernul canadian dă asigurări că Moş Crăciun este canadian şi că are brevet de pilot
EVENIMENT Ceauşescu - informat încă din noiembrie '89 că va fi asasinat
Ce păţeşti dacă reclami un poliţist pentru şpagă
DIICOT-ul pe urma usturoiului
Spitalul CF2, în pericol de dispariţie din cauza intereselor imobiliare
EDITORIAL - Investiţia în Dumnezeu sus
Bugetul de stat e foarte clar. În 2011, România va investi mai mult în Dumnezeu, mai precis în salariile slujitorilor Domnului plătite de stat, care vor creşte cu 9,12%. Filozofia bugetară explicată de toţi membrii guvernului, de la mic la mare, de la Boc la preşedintele-premier Băsescu spune că doar investiţiile în infrastructură pot scoate ţara din criză. Probabil creşterea salariilor preoţilor e privită ca o nouă cale rutieră spre mântuire, o investiţie într-o Autostradă spre Dumnezeu, altfel această operaţiune financiară nu poate fi explicată logic. Preoţii, ale căror salarii primite de la stat sunt 'de completare', reprezintă singura categorie profesională care beneficiază de creşteri. În acest moment nu e deloc vorba despre rolul Bisericii în societate, de cine e sau nu e credincios, ci de administrarea rece a finanţelor României - apreciază Marius Niţu în Gândul.
Această administrare se face cu o lipsă de criterii ulterioare. Asta dacă nu presupunem că a crescut mult productivitatea preoţilor, cuantificată prin numărul de cruci efectuate pe hectarul de maşini blocate în trafic.
- Investiţia în Dumnezeu (Gandul)
POLITIC - PNL va ataca legea bugetului la CCR sus
POLITIC - Puterea, înfrântă de Opoziţie în bătălia pentru CSM sus
POLITIC - Încă un an-doi de aşteptare pentru Schengen sus
POLITIC - 'Apăi, de unde să ştiu eu, pe mine nu m-a întrebat nimeni'. Cum comentează parlamentarii amânarea aderării la spaţiul Schengen sus
Parlamentarii chestionaţi de 'Puterea' au avut probleme în a explica cu ce îi afectează pe români amânarea intrării ţării în spaţiul Schengen. Cu toate acestea, ei ştiu că principalul vinovat este preşedintele Traian Băsescu.
Barna Maria Eugenia, deputat UNPR: 'Apăi... de unde să ştiu eu ce înseamnă... pe mine nu m-a întrebat nimeni şi nici nu m-am gândit la asta foarte mult. Cetăţenii din colegiu sunt mai mult preocupaţi de traiul de zi cu zi, de tăierea salariilor, de micşorarea pensiilor, de preţurile crescute la alimente. Pentru noi, ca ţară, e destul de dificil. Eu am înţeles că problema principală a fost situaţia romilor din Franţa, deoarece fondurile europene care s-au distribuit spre rezolvarea acestei probleme nu au făcut mare lucru. Din punct de vedere politic, este mai complex. Chiar dacă România a făcut eforturi în domeniul diplomatic, Franţa şi Germania s-au opus de mult aderării ţării noastre la Schengen. Această decizie se datorează mai mult conceptelor pe care le au aceste două ţări referitor la imigranţi, în special Germania'.
Vasile Popeangă, deputat PSD, a primit câteva telefoane de la trei-patru alegători din colegiul său care ies mai des din ţară, alarmaţi că prin neaderarea României la Schenghen o să le fie mai greu să plece în străinătate. 'Ei consideră că dacă România aderă nu li se mai cer documente la ieşirea din ţară. Asta e percepţia lor. Eu le-am explicat că nu este chiar aşa. Săptămâna viitoare o să am o întâlnire cu ei, până atunci mă documentez şi eu foarte bine şi le voi explica care este efectul asupra lor. Nu este foarte uşor de explicat, mai ales că sunt sunt probleme atât tehnice, cât şi politice', a mai menţionat deputatul social-democrat.
- 'Apăi, de unde să ştiu eu, pe mine nu m-a întrebat nimeni'. Cum comentează parlamentarii amânarea aderării la spaţiul Schengen (Puterea)
POLITIC - Băsescu îl atacă pe Titus Corlăţean: Declaraţii precum cea a preşedintelui Comisiei de politică externă din Senat, iresponsabile sus
Preşedintele Traian Băsescu a luat poziţie faţă de declaraţia lui Titus Corlăţean, preşedintele Comisiei de politică externă din Senat, care a spus la RTv că Franţa a cerut amânarea aderării României la spaţiul Schengen deoarece companiei franceze Vinci i s-a cerut, de către Guvern, o şpagă foarte mare, pentru segmentul de autostradă Comarnic-Braşov.
Şeful statului atrage atenţia într-un apel către partide - din care preia Adevărul - că astfel de declaraţii sunt folosite în argumentaţia pentru amânarea aderării la Schengen, menţionând că afirmaţiile sunt neargumentate, iresponsabile şi contrare interesului naţional.
- Băsescu îl atacă pe Titus Corlăţean: Declaraţii precum cea a preşedintelui Comisiei de politică externă din Senat, iresponsabile (Adevarul)
POLITIC - Cine sunt apropiaţii lui Falcă sus
Traian Igaş - un fost tâmplar şcolit 'la distanţă'; Eugen Pistru - secretar de stat, fost tinichigiu auto; Senatorul Nicolae Ioţcu - fost fochist; Deputatul Iustin Arghir Cionca - fost chelner; Deputatul Rivis Tipei - fost dresor de câini etc.
După cum se ştie, primarul Gheorghe Falcă are statut de inculpat pentru infracţiuni de corupţie de peste trei ani, fiind trimis în judecată de Direcţia Naţională Anticorupţie pentru luare de mită şi abuz în serviciu contra intereselor publice.
Eugeniu Pistru a fost numit secretar de stat în Ministerul Transporturilor în ianuarie 2009, anterior fiind consilier judeţean şi director al Autorităţii Rutiere Române (ARR) Arad. Soţia sa Gianina Pistru este viceprimar al municipiului Arad, fiind subalterna de încredere a primarului Falcă. Eugeniu Pistru a fost tinichigiu şi şofer, după care a absolvit liceul şi facultatea la distanţă (ID).
- Banda lui Gheorghe Falcă (Cotidianul)
POLITIC - Ambasadorul României la Beijing: 'La fiecare reuniune UE se vorbeşte spre China' sus
Ambasadorul României la Beijing, Viorel Isticioaia-Budura, va gestiona relaţiile cu Asia în cadrul Serviciului European de Acţiune Externă.
Viorel Isticioaia-Budura a candidat iniţial pentru poziţia de viceambasador al Uniunii Europene la Beijing, unul din posturile nou-înfiinţate odată cu intrarea în vigoare a Tratatului de la Lisabona.
În funcţia de director general al direcţiei Asia, Isticioaia se va ocupa de relaţia blocului comunitar cu această parte a lumii şi va avea o serie de sarcini multilaterale. Ca toţi ceilalţi directori generali ai Serviciului European de Acţiune Externă, îşi va desfăşura activitatea în cooperare cu diferitele servicii ale Comisiei Europene şi cu statele membre ale Uniunii.
Într-un interviu pentru EVZ, el spune că încredinţarea acestui post României este 'o performanţă legitimă a diplomaţiei româneşti, un premiu de excelenţă şi recunoaştere', care confirmă că poate fi parte a procesului actual de reconstrucţie şi eficientizare a diplomaţiei europene.
- Ambasadorul României la Beijing: 'La fiecare reuniune UE se vorbeşte spre China' (Evenimentul zilei)
ECONOMIC - UE cere modificări la OUG 50 sus
'Aş dori să vă aduc la cunoştinţă că, pe OUG 50, sunt convins că ştiţi că s-a declanşat din partea Comisiei Europene procedura de infringement. În aceste condiţii, noi, ca să putem să luăm tranşa de 1,2 miliarde de euro de la Comisie, am dat imediat raportul dumneavostră pe OUG 50 să ne spună exact care este punctul dânşilor de vedere - dacă ne pot elibera tranşa în condiţiile în care se aprobă cu aceste amendamente la OUG sau nu ne pot acorda tranşa', le-a spus Gherghina deputaţilor din Comisia de buget-finanţe.
El a arătat că CE a comunicat rugămintea de a modifica raportul Comisiei de Buget-Finanţe pe OUG 50.
- Procedura de infringement pe OUG 50: UE vrea modificări (Puterea)
ECONOMIC - Statul a rămas cu 210 milioane de euro sus
Instituţiile statului dau dovadă de mână largă în ultimele zile ale lui 2010. Statul pune la cale organizarea unor licitaţii în vederea încheierii de achiziţii publice în valoare de sute de milioane de euro.
Numai ieri, 22 decembrie 2010, companiile guvernamentale sau de interes local au publicat pe site-ul SEAP anunţuri de participare în vederea încheierii unor contracte ce depăşesc suma de 210 milioane de euro cu TVA inclusă - arată Puterea. Criza economică invocată de către Guvernul Boc şi de preşedintele Traian Băsescu pare a fi doar o criză socială, având în vedere cifrele astronomice ce urmează să fie aruncate spre anumite firme agreate de către stat pentru macarale, linii de tramvai, programe informatice, skateboarduri, canalizare şi reparaţii drumuri.
- Statul se pregăteşte să cheltuiască peste 210 milioane de euro la sfârşit de an (Puterea)
- Ce 'cumpără' Boc cu 2 mld. euro? (Ziarul financiar)
ECONOMIC - Banii din Contul crizei - venituri la bugetul de stat sus
Contul deschis de Ministerul Finanţelor Publice, pe 26 mai, la Trezoreria Naţională, pentru diminuarea efectelor crizei economice a adunat până în prezent 10.376.974 lei (aproape 2,5 milioane de euro). Ce se întâmplă exact cu aceşti bani, nu se ştie.
Nici o persoană nevoiaşă, nici un român lovit de criză, cu salariul redus sau fără loc de muncă nu beneficiază de pe urma acestui cont, pentru că sumele adunate se constituie drept venituri la bugetul de stat. Acestea pot fi luate în calcul la rectificările bugetare şi împărţite ministerelor. 'Sumele donate de persoanele fizice pentru diminuarea efectelor crizei economice constituie venituri ale bugetului de stat şi nu sunt afectate unei cheltuieli bugetare anume', precizează Ministerul Finanţelor Publice într-un răspuns la solicitarea ziarului Puterea.
- Contul crizei, deschis de ei pentru ei. Preşedintele, demnitarii şi funcţionarii ministeriali au adunat 2,5 milioane de euro într-un cont pentru diminuarea efectelor crizei, de care nu beneficiază românii de rând (Puterea)
ECONOMIC - Fiscul, dator la contribuabili sus
145.000 de români au de primit în medie câte 200 de euro de la stat pentru declaraţiile de impozit pe venitul realizat în 2009
Pe final de an, Fiscul dă o veste bună celor peste 145.000 de români cărora le datorează bani pentru declaraţia de impozit pe venitul global pe 2009. În ultima perioadă, instituţia a trimis înştiinţări prin poştă prin care îi anunţă pe contribuabilii corecţi că îşi pot încasa sumele cuvenite. Suma totală pe care Agenţia Naţională de Administrare Fiscală (ANAF) o datorează celor peste 145.000 de persoane fizice se ridică la 120,8 milioane de lei (aproximativ 28,7 milioane de euro), potrivit datelor comunicate de instituţie la solicitarea Gândul.
- 200 de euro, datoria medie a Fiscului către contribuabilii corecţi (Gandul)
ECONOMIC - Datoriile CFR SA au crescut cu 255 milioane de euro sus
Conducerea CFR SA a spus că cifra de afaceri la nouă luni a fost de 760,3 milioane lei, în creştere uşoară faţă de perioada similară a anului trecut. Pierderile din perioada menţionată au scăzut, însă, la 583,9 milioane lei, cu circa 10% faţă de primele nouă luni ale anului trecut (când au fost raportate pierderi de 594,3 milioane lei).
Mihai Tănăsescu, reprezentantul României la Fondul Monetar Internaţional (FMI), nu a dorit să comenteze rezultatele financiare ale companiei la nouă luni, precizând pentru Bursa: 'Fondul va analiza în ianuarie dacă CFR s-a încadrat în buget şi planul de cheltuieli şi tot atunci trebuie să ni se prezinte şi planul de eficientizare şi restructurare'.
- Datoriile CFR SA au crescut cu 255 milioane de euro (Bursa)
ECONOMIC - Bilanţul autostrăzilor în 2010 sus
Anul acesta au fost inauguraţi 70 de kilometri de drumuri, dar ar fi trebuit să fie daţi în folosinţă 157. În prezent, România are 314 kilometri de autostradă, iar în următorii cinci ani ar trebui finalizaţi 289 de kilometri.
În 2007, Ministerul Transporturilor anunţa strategia privind construcţia de autostrăzi în perioada 2007-2013. Conform acesteia, în 2010, 528 de kilometri de autostrăzi ar fi trebuit să fie gata. Printre ele, Bucureşti-Constanţa, Bucureşti-Giurgiu şi Timişoara-Nădlac. În realitate, în România ultimilor 20 de ani s-au construit doar aproximativ 280 de kilometri de autostradă. Bilanţul pe anul acesta arată în felul următor: 70 de kilometri de drumuri, din 157 de kilometri, câţi ar fi trebuit să fie construiţi.
Potrivit programului iniţial, la sfârşitul anului acesta ar fi trebuit să fie inaugurate tronsoanele Ogra - Câmpia Turzii, Cluj Vest - Mihăileşti şi Mihăileşti - Suplacu de Barcău, din cadrul Autostrăzii Transilvania, cu o lungime totală de 137 de kilometri, cât şi tronsonul Bucureşti - Moara Vlăsiei, lung de 20 de kilometri.
- Bilanţul autostrăzilor în 2010 (Curierul national)
SOCIAL - Ocna Mureş, oraşul care stă pe galerii cu apă sus
19 persoane au fost evacuate şi mai multe clădiri sunt în pericol de a se prăbuşi după ce tavanul unei galerii de la fosta mină de sare s-a surpat. Craterul rezultat se întinde pe 1.800 de metri pătraţi.
Primele semne ale prăbuşirii minei au început să apară ieri dimineaţă, în jurul orei 7.00, când reprezentanţii Inspectoratului pentru Situaţii de Urgenţă (ISU) Alba au fost alertaţi că în centrul oraşului, în zona magazinului Plus, a apărut un crater de mici dimensiuni, dar foarte adânc. Ulterior au apărut fisuri în fundaţia drumului care traversează zona. După prânz, craterul a ajuns la un diametru de 30 de metri, iar magazinul Plus s-a prăbuşit în interiorul galeriilor.
Ocna Mureş trăieşte, de 30 de ani, sub ameninţarea galeriilor fostei minei de sare, care se întind pe câţiva kilometri. Fosta admi nistraţie a minei de sare a încercat, în 1968, să foreze spre un nou filon de sare, dar s-a ajuns prea aproape de albia râului Mureş.
Un inginer de la salina de la Ocna Mureş a explicat pentru EVZ că a proape 60% din oraş se află deasupra fostelor galerii de sare, care la inundaţiile din 1977 s-au umplut cu apă şi aşa au rămas de atunci.
- De când se scufundă oraşul Ocna Mureş. Prefectul de Alba: 'Este un fenomen pe care nu îl putem controla'. VIDEO (Gandul)
SOCIAL - Noul cod al muncii face avantajează patronatul sus
Văzându-se lipsiţi de favoruri şi imunităţi, liderii sindicali s-au pus de-a curmezişul proiectului de modificare a Codului muncii. Numai că nu toate prevederile nou-introduse îi dezavantajează pe angajaţi.
Poziţia sindicatelor şi a patronatelor este cunoscută: actuala variantă este inacceptabilă şi, potrivit afirmaţiei de acum celebre a lui Dan Matei Agathon, reprezentant al patronatelor industriaşilor, acestea vor refuza orice fel de dialog social pe această temă. Trecând de asocierea inedită dintre cele două părţi, sindicate şi patronate, care, teoretic, ar trebui să se afle pe poziţii contrare, nemulţumirile lor sunt, cumva, de înţeles. Fără îndoială, actualul proiect avantajează serios angajatorul, majoritatea modificărilor exprimând punctele de vedere manifestate în mod repetat de companiile private, prin vocea Consiliului Investitorilor Privaţi şi a Camerei de Comerţ Româno-Americane. Pe de altă parte, reprezentanţii sindicatelor şi cei ai patronatelor evită să aducă în discuţie tenta accentuat pro-angajat a actualei legislaţii a muncii, care face ca o mare parte din persoanele concediate care-şi cheamă în instanţă foştii angajatori să şi câştige procesele.
- Noul cod al muncii face, după 20 de ani, dreptate angajatorilor (Capital)
SOCIAL - Angajaţii pe perioadă determinată au câştigat mai bine sus
Venitul net al unui muncitor calificat care lucrează cu contract de muncă temporară este de 946 de lei pe lună (225 de euro), în creştere cu 5% faţă de anul trecut, potrivit unui studiu realizat de firma de recrutare Trenkwalder pe un eşantion de 4.200 de angajaţi temporari. Salariile pe care le primesc angajaţii temporari sunt cu 30% mai mici decât cele ale angajaţilor cu contracte pe perioadă nedeterminată, media câştigului salarial la nivel naţional fiind de 1.340 de lei net (320 de euro) în luna octombrie, potrivit datelor de la Institutul Naţional de Statistică.
- Cât câştigă un angajat temporar în România? (Ziarul financiar)
SOCIAL - Primul avion supersonic românesc, construit sub ochii publicului sus
Membrii Asociaţiei Română pentru Cosmonautică şi Aeronautică (ARCA), cea care a dezvăluit azi acest plan, nu se află la prima 'aventură': pe 1 octombrie 2010 au lansat prima rachetă spaţială românească.
Noul program vizează realizarea unui aparat destinat extinderii capabilităţilor ARCA de lansare a rachetei Haas II, pentru competiţia americană de astronautică Google Lunar X Prize, precum şi dezvoltării tehnologiilor pentru turismul spaţial. Interesant e şi modul interactiv în care se va desfăşura întreaga 'operaţiune': de la 1 februarie 2011, ARCA va oferi publicului oportunitatea de a participa zilnic, parcursul unui an si jumătate, prin intermediul camerelor video, la povestea creării supersonicului românesc.
- Primul avion supersonic românesc, construit sub ochii publicului (Evenimentul zilei)
SOCIAL - Oferta de etnobotanice de Crăciun: livrări non-stop din Timişoara în toată ţara sus
Comercianţii de etnobotanice s-au gândit să preîntâmpine nevoile doritorilor de senzaţii tari şi de internări la Urgenţe, astfel că, mai nou, trimit prin email-uri tip spam noua ofertă de sărbători. Potrivit unui astfel de mail, oferta variază de la magic powder, pure by magic la magic kristal, dar şi alte substanţe de acest gen. Aria de distribuire porneşte din Timişoara - unde livrările sunt non-stop - însă se extinde în toată ţara, după cum se precizează în mail. Potrivit reprezentanţilor Inspectoratului General al Poliţiei Române, activitatea acestor magazine online nu poate fi oprită atâta vreme cât substanţele livrate nu se află pe lista celor interzise. Cu toate acestea, autorităţile au asigurat că monitorizează toate activităţile comercianţilor de etnobotanice, iar în momentul de faţă nu există informaţii care să ateste faptul că se mai comercializează pe Internet produse interzise
- Oferta de etnobotanice de Crăciun: livrări non-stop din Timişoara în toată ţara (Curentul)
CULTURĂ - Grigore Leşe: 'La oraş, colindătorii umblă după bani, sau, şi mai rău, să se vadă la televizor' sus
Cel mai important 'avocat' al folclorului autentic, muzicianul Grigore Leşe, a vorbit pentru România Liberă despre semnificaţiile marii sărbători a Naşterii Domnului, despre colindele şi obiceiurile care însoţesc acest praznic împărătesc.
'Colinda îndeplineşte rolul unui cântec-urare, care se repetă şi se reactualizează la fiecare casă. În unele sate, ce-i drept tot mai puţine, mai putem întâlni aceste lucruri. La oraşe obiceiul s-a desacralizat, oamenii umblă de la unul la altul pentru a se vizita. Tot aici colindatul a devenit un fel de cerşit. Darurile nu mai sunt colacii, merele, nucile, colindătorii umblă după bani sau... şi mai rău... să se vadă la televizor', spune Grigore Leşe.
- Grigore Leşe: 'La oraş, colindătorii umblă după bani, sau, şi mai rău, să se vadă la televizor' (Romania libera)
SPORT - Hochei: HSC Miercurea Ciuc, în semifinalele Ligii Mol sus
HSC Miercurea Ciuc s-a calificat miercuri în semifinalele Ligii Mol la hochei pe gheaţă, după ce a dispus cu scorul de 3-0, la general, de formaţia Újpesti TE Budapesta.
După 14-0 (deplasare) şi 11-1 (acasă), Sport Club a câştigat şi al treilea meci, miercuri seara, pe patinoarul ''Vakar Lajos'', cu scorul de 8-0, după 13 minute şi 11 secunde de joc. Pentru harghiteni au înscris Lubomir Hurtaj (03:35, 12:28), Ervin Moldován (04:29), Vaclav Novak (05:19, 13:11), Csanád Virág (08:19), Ladislav Sikorcin (10:12) şi Attila Góga (11:59), după care oaspeţii au renunţat şi meciul s-a încheiat.
Învinsă marţi cu 9-4 de Miskolci JJSE, în deplasare, SCM Corona Fenestela 68 Braşov şi-a luat miercuri revanşa, tot pe terenul formaţiei maghiare, cu scorul de 4-3 (1-0, 2-2, 0-1, 1-0), după prelungiri. Pentru braşoveni au marcat Zsombor Antal (12:46), József Adorján (23:45) şi Vitali Kiricenko (24:11, 62:34), iar pentru maghiari Martin Saluga (26:38), Dusán Sijka (36:25) şi Matt Waddell (49:24). Braşovenii vor disputa următoarele două meciuri pe teren propriu, pe 26 şi 27 decembrie, şi au posibilitatea de a tranşa calificarea.
Vasas HC conduce pe FTC-Orangeways cu 2-0 la general, după victoria cu 8-2.
INTERNAŢIONAL AGERPRES - Polonia a cerut FMI extinderea liniei sale de credit până la 29 de miliarde de dolari sus
Polonia a cerut Fondului Monetar Internaţional (FMI) să ridice la 29 de miliarde de dolari limita liniei de credit preventiv de care beneficiază, a anunţat miercuri instituţia, citată de AFP. Primul director adjunct al FMI, John Lipsky, a indicat într-un comunicat că Polonia şi-a manifestat 'interesul de a profita de reformele recente' ale avantajelor acestui tip de împrumut, care au suprimat în august plafonul la care sunt supuse statele membre. Polonia beneficiază din mai 2009 de o Linie de credit modulabilă (LCM), tip de împrumut rezervat ţărilor considerate bine guvernate, care le permite să obţină lichidităţi în momentul şi în cuantumul pe care îl doresc. Solicitarea Varşoviei, care va fi supusă aprobării Consiliului de administraţie al FMI, este de a reînnoi această linie de credit pentru un an. 'Polonia a practicat politici foarte solide în ultimul deceniu', a precizat Lipsky. Conform oficialului citat, prudenţa bugetară a permis efectuarea unor manevre importante pentru contracararea crizei economice mondiale, 'ceea ce a ajutat Polonia să evite recesiunea în 2009 şi a permis un trend de creştere economică în 2010'. De la crearea sa în martie 2009, LCM nu a atras decât trei state membre ale FMI, printre care Columbia şi Mexic. Niciunul dintre cele trei state nu a folosit suma pusă la dispoziţia sa de către FMI, notează AFP.
INTERNAŢIONAL AGERPRES - FMI a aprobat deblocarea unei tranşe de 1,5 miliarde de dolari către Ucraina sus
Fondul Monetar Internaţional (FMI) a anunţat miercuri deblocarea unei a doua tranşe din împrumutul de 15,3 miliarde de dolari acordat Ucrainei în iulie, în sumă de 1,5 miliarde de dolari, relatează AFP. Consiliul de administraţie al Fondului a aprobat deblocarea sumei, ridicând la 3,4 miliarde de dolari totalul fondurilor puse la dispoziţia ţării. FMI şi guvernul de la Kiev au ajuns în noiembrie la un acord asupra condiţiilor deblocării acestei tranşe. Fondul a salutat într-un comunicat 'performanţele satisfăcătoare ale Ucrainei' în realizarea programului economic convenit. De asemenea, FMI şi-a exprimat satisfacţia pentru 'angajamentele puternice pentru anul viitor', afirmând că guvernul este hotărât 'să realizeze în timpul stabilit reformele bugetare şi în sectoarele energiei şi al finanţelor, care sunt esenţiale pentru îndeplinirea obiectivelor din program'. În domeniul bugetar, asta ar însemna, potrivit FMI, o reducere a deficitului, graţie 'unui co ntrol strâns al execuţiei bugetare şi a amplificării eforturilor pentru ameliorarea administrării fiscale', precum 'şi a unor reforme structurale în domeniile pensiilor, administrativ şi al companiilor publice'. Kievul s-a angajat în noiembrie să reducă deficitul bugetar la 3,5% din Produsul Intern Brut în 2011, faţă de 5,5% estimat pentru 2010.
INTERNAŢIONAL AGERPRES - Acuzaţiile de corupţie din Cehia au atras atenţia Comisiei Europene sus
Comisia Europeană va analiza dacă fonduri ale Uniunii au fost folosite necorespunzător în urma declanşării unui scandal de corupţie la Ministerul Mediului din Cehia care aproape a provocat o cădere a guvernului, a declarat miercuri un purtător de cuvânt citat de Reuters. Guvernul de centru-dreapta, aflat la putere din luna iulie, a supravieţuit marţi unei moţiuni de neîncredere iniţiate de principalul partid de opoziţie, după apariţia unor acuzaţii potrivit cărora ministrul mediului, Pavel Drobil, a acoperit un caz de corupţie la ministerul său. Săptămâna trecută, cotidianul Mlada fronta Dnes, citând date furnizate de o sursă autorizată, a scris că Drobil a încercat să muşamalizeze acuzaţii conform cărora colaboratori apropiaţi au încercat să deturneze sume de la un fond de stat pentru mediu. Fostul şef al fondului, Libor Michalek, îl acuză pe un consilier al lui Drobil că a încercat să să deturneze o parte din banii de la fond pentru uz politic. Pavel Drobil, care a negat orice încălcare a legii, a demisionat între timp. Un purtător de cuvânt al misiunii cehe de la CE a declarat că se vor efectua cercetări dacă au fost implicate fonduri europene. 'În prezent este neclar în ce măsură au fost folosite fonduri europene în cazurile menţionate', a precizat Martin Stasek. 'CE a solicitat şi ea să fie informată despre măsurile luate de autorităţile naţionale pentru a investiga aceste alegaţii', a adăugat el. Printre cazurile menţionate de presa cehă se află şi cel al unei licitaţii în urma căreia a fost achiziţionat un filtru de purificare a apei pentru suma de 20 de miliarde de coroane (1,04 miliarde de dolari). Scandalul a declanşat cea mai dispută în cadrul coaliţiei guvernamentale tripartite care a preluat puterea după alegerile din mai, cu un program care avea ca priorităţi combaterea corupţiei şi reducerea deficitului bugetar. Drobil face parte din formaţiunea premierului Petr Necas, Partidul civic democrat.
INTERNAŢIONAL AGERPRES - Fostul premier croat Ivo Sanader neagă că ar fi luat mită de la banca austriacă Hypo Alpe Adria sus
Fostul premier croat Ivo Sanader a negat miercuri acuzaţiile că ar fi acceptat mită de la o bancă austriacă care a fost naţionalizată după ce a suferit grave pierderi în Balcani, relatează Reuters. Sanader, arestat în Austria în cursul lunii în baza unui mandat emis în Croaţia într-un alt dosar, a depus mărturie în cadrul unei anchetre declanşate de parlamentul regional al landului Carinthia asupra falimentului băncii Hypo Alpe Adria. 'Am conştiinţa curată în legătură cu Hypo. Nu am primit niciodată bani sau comisioane', a declarat Sanader prin legătură video de la Salzburg, unde este reţinut. Ziariştii au primit permisiunea de a asista la depoziţie, susţinută de fostul premier croat în germană şi care a durat o oră şi 40 de minute. 'Dl Sanader a fost foarte încrezător şi mi-a lăsat impresia că ar fi încă prim-ministru. Strategia lui nu a fost rea. A apărut, şi-a anunţat disponibilitatea de a depune mărturie, şi a vorbit. Dar nu a spus prea mult', a dec larat preşedintele comisiei de anchetă, Rolf Holub, după audiere. Ivo Sanader a fost arestat pe teritoriul Austriei la 10 decembrie, la o zi după ce parlamentul croat i-a ridicat imunitatea pentru a fi pus sub acuzare. Procurorii croaţi îl suspectează că s-ar afla în spatele unui plan de a aduna bani de zile negre pentru partidul său conservator HDZ, în timpul mandatului său de premier, între 2004 şi 2009. El este reţinut în Austria în aşteptarea unei audieri în care se va lua o decizie în privinţa extrădării, care va avea loc la 27 decembrie. Potrivit unei telegrame diplomatice a ambasadei americane de la Zagreb publicate de WikiLeaks, procurorii croaţi au adunat dovezi privind o 'mediere ilegală' a lui Sanader între prietenii săi şi Hypo. Fostul preşedinte al Hypo Wolfgang Kulterer, care va fi judecat pentru acuzaţia că a deturnat ilegal fonduri bancare, a negat şi el că banca i-ar fi plătit lui Sanader vreun comision.
INTERNAŢIONAL AGERPRES - Spioana rusă Anna Chapman, în conducerea unei organizaţii de tineret pro-Kremlin sus
Anna Chapman, frumoasa spioană rusă expulzată în luna iulie din SUA, a reapărut miercuri la tribuna congresului mişcării de tineret pro-Kremlin Molodaia Gvardia (Tânăra Gardă), fiind cooptată în structurile de conducere ale organizaţiei, transmit AFP, AP şi Interfax. Chapman (28 de ani) a devenit membră în Consiluil social al mişcării, potrivit site-ului internet al organizaţiei amintite. Molodaia Gvardia, un nume preluat din epoca sovietică, este o mişcare de tineret care sprijină politica actualului regim de la Moscova. Organizaţia face parte din structurile Rusiei Unite, partidul puterii condus de premierul Vladimir Putin, fost preşedinte al Federaţiei Ruse (2000-2008). Adresându-se delegaţilor la congres, fosta spioană s-a exprimat într-o manieră amintind de limbajul organizaţiilor de tineret din epoca sovietică.'Am depus atât de multă energie pentru a deveni o mare putere! Ar trebui să ne bucurăm de fiecare zi ce vine, de fiecare dată că este o nou ă şansă de a crea ceva nou şi util' - a spus ea. Chapman a evitat să răspundă la întrebările ziariştilor, care i-au solicitat unele precizări în legătură cu noile sale funcţii în cadrul mişcării, fiind condusă de gărzile sale de corp spre ieşire, potrivit RIA Novosti. Ea este una din cei zece agenţi sub acoperire ai SVR (Serviciul de Informaţii Externe al Rusiei), pe care Washingtonul i-a arestat în vară, înainte de a-i ceda Moscovei în cadrul unui schimb de spioni demn de Războiul Rece. Spre deosebire de foştii săi colegi, Chapman nu a respectat discreţia caracteristică serviciilor secrete, pozând goală în luna octombrie într-o revistă pentru bărbaţi.
INTERNAŢIONAL AGERPRES - Preşedintele chinez Hu Jintao, în vizită de stat în SUA la 19 ianuarie sus
Preşedintele american Barack Obama îl va primi pe omologul său chinez Hu Jintao la Washington pentru o vizită de stat la 19 ianuarie, a anunţat miercuri Casa Albă, relatează Reuters şi AFP. 'Vizita preşedintelui Hu va sublinia importanţa dezvoltării cooperării între SUA şi China în chestiuni bilaterale, regionale şi mondiale', a precizat Casa Albă într-un comunicat. Vizita preşedintelui chinez ar urma să permită şi evidenţierea 'importanţei prieteniei între locuitorii celor două popoare', a adăugat preşedinţia americană. Preşedintele Obama 'este nerăbdător să-l primească pe preşedintele Hu la Washington pentru a continua construirea unui parteneriat care va servi interesele noastre comune şi va răspunde preocupărilor pe care le împărtăşim', a mai menţionat Casa Albă în comunicatul citat. Vizita lui Hu Jintao în SUA era prevăzută pentru luna ianuarie, dar data nu fusese încă stabilită. Deplasarea preşedintelui chinez în SUA este cea de a treia vizită de stat de la învestirea lui Barack Obama.
INTERNAŢIONAL AGERPRES - Senatul american a ratificat noul tratat de dezarmare nucleară START sus
Senatul american a ratificat miercuri noul tratat de reducere a arsenalului nuclear strategic încheiat cu Rusia şi l-a trimis preşedintelui american Barack Obama pentru promulgare, informează agenţiile internaţionale. Votul din Senat a fost de 71 la 26, depăşind cele două treimi necesare pentru ratificarea noului tratat START, după mai multe săptămâni de negociere cu republicanii. Ratificarea tratatului semnat la 8 aprilie 2010 de Barack Obama şi de omologul său rus Dmitri Medvedev reprezintă o importantă victorie legislativă şi de politică externă pentru preşedintele american. Victoria intervine la mai puţin de două luni după eşecul înregistrat de democraţi în alegerile legislative de la 2 noiembrie. Vicepreşedintele american Joe Biden a prezidat Senatul la momentul votului de miercuri, el participând intens la eforturile Casei Albe din ultimele săptămâni de a-i convinge pe republicani să voteze pentru ratificarea tratatului. Tratatul START (acronim în engleză pentru Tratat de reducere a armelor strategice), prevede un maxim de 1.550 de focoase nucleare desfăşurate de fiecare ţară semnatară, respectiv o reducere de 30% în raport cu 2002. Textul mai prevede şi reluarea verificărilor reciproce ale arsenalelor nucleare ale celor două superputeri, întrerupte la finalul lui 2009.
INTERNAŢIONAL AGERPRES - Talibanii pregătesc 'atacuri spectaculoase' în Afganistan (emisar al ONU) sus
Insurgenţii talibani pregătesc 'atacuri spectaculoase' în Afganistan, a declarat miercuri emisarul special al ONU Staffan De Mitsura, care se teme că va exista un mediu tensionat în următoarele luni, chiar dacă situaţia s-a ameliorat global, relatează AFP. 'Observăm din partea elementelor antiguvernamentale o voinţă de a organiza atacuri spectaculoase. Va trebui să fim pregătiţi. Mă tem că următoarele câteva luni vor fi caracterizate de un mediu tensionat în materie de securitate', a spus el în cadrul unei dezbateri a Consiliului de Securitate. 'Sentimentul nostru este că situaţia s-ar putea înrăutăţi înainte de a se ameliora', a explicat De Mitsura. 'Toată lumea recunoaşte că nu există o soluţie militară. Sincer, chiar şi talibanii o gândesc, chiar dacă nu o vor spune public. Nu există soluţii militare pentru conflictul din Afganistan', a subliniat emisarul ONU. Această situaţie întăreşte importanţa dialogului, prin intermediul Înaltului Consiliu pentr u Pace format de preşedintele Hamid Karzai, a mai apreciat emisarul. În ceea ce priveşte alegerile legislative de la 18 septembrie, emisarul a subliniat că acestea au fost tardive, dar a catalogat ca pozitiv faptul că ele s-au desfăşurat. Din cele 10,5 milioane de afgani cu drept de vot, circa 4,2 milioane au mers la urne în ciuda ameninţărilor talibanilor, fapt ce trebuie salutat, a evidenţiat oficialul. Aceste alegeri au prilejuit 'fraude substanţiale şi nereguli'. 'Este regretabil, dar suntem într-o democraţie tânără, într-un mediu dificil', a mai spus el. Ambasadorul afgan la ONU, Zahir Tanin, a dat la rândul său asigurări că 'în ciuda unor incidente izolate - atacuri şi atentate sinucigaşe ale talibanilor şi ale altor extremişti - securitatea a progresat în general'.
INTERNAŢIONAL AGERPRES - Seism cu magnitudinea 6,3 în Japonia sus
O puternică replică seismică cu magnitudinea 6,3 a zguduit joi insulele Ogasawara din sudul Japoniei, a doua zi după un violent seism înregistrat în această regiune a arhipelagului nipon, a anunţat Institutul geofizic american (USGS), citat de AFP şi Xinhua.
Replica seismică a avut loc joi la ora locală 07.49 (21.49 GMT miercuri), epicentrul său fiind situat la 146 km est de Chichi-Shima, pe insulele Ogasawara, la extremitatea sudică a arhipelagului nipon şi la o adâncime de 10 km.
Pentru moment nu se ştie dacă au existat victime în urma replicii violentului seism de miercuri, cu magnitudinea 7,4. Potrivit agenţiei chineze Xinhua, care citează însă aceeaşi sursă, magnitudinea seismului este de 6,3 grade pe scara Richter.
Pentru a măsura puterea unui cutremur, USGS foloseşte 'magnitudinea de moment', care este legată direct de parametrii seismului, precum suprafaţa şi distanţa alunecării pe falie. Pe aceasta scară deschisă, un seism cu magnitudinea 6 este considerat puternic.
INTERNAŢIONAL AGERPRES - Fostul dictator argentinian Jorge Videla, condamnat la închisoare pe viaţă sus
Fostul dictator argentinian Jorge Videla (1976-1981) a fost condamnat la închisoare pe viaţă miercuri de către un tribunal din Cordoba pentru executarea unor opozanţi şi alte crime împotriva umanităţii, la finalul primului său proces după 25 de ani, relatează agenţiile internaţionale de presă. Fostul general, în vârstă de 85 de ani, a mai fost condamnat la închisoare pe viaţă în 1985, într-un proces istoric al juntei pentru crimele comise în timpul dictaturii (1976-1983), perioadă în care, conform organizaţiilor pentru apărarea drepturilor omului, au dispărut circa 30.000 de persoane. Dar pedeapsa a fost anulată în 1990 în urma unei graţieri a fostului preşedinte Carlos Menem, care a fost însă declarată neconstituţională în 2007, decizie confirmată de Curtea supremă în aprilie a.c. Aceasta a abrogat şi legile pentru amnistierea crimelor dictaturii din 2005. De atunci, mai multe proceduri au fost declanşate împotriva lui Jorge Videla, un catolic fervent care făcea figură de moderat înainte de a prelua conducerea puciului din 24 martie 1976, în urma căruia a condus ţara până în 1981. Aceşti ani au fost cei mai duri ai regimului militar. La Cordoba, fostul general era judecat din iulie, împreună cu alte 29 de persoane, pentru executarea a 31 de deţinuţi politici. Dintre acestea, fostul general Luciano Menendez a fost condamnat pentru a patra oară la închisoare pe viaţă pentru încălcarea drepturilor omului.
INTERNAŢIONAL AGERPRES - Guvernul canadian dă asigurări că Moş Crăciun este canadian şi că are brevet de pilot sus
Moş Crăciun este canadian şi locuieşte în Arctica, a proclamat miercuri guvernul de la Ottawa, precizând că i-a înmânat deja acestuia certificatul care-i atestă cetăţenia şi că autorităţile competente au inspectat sania roşie cu care va pleca vineri seară în expediţia sa anuală, relatează AFP. Ministrul canadian al cetăţeniei, al imigraţiei şi al multiculturalismului, Jason Kenney, a profitat de o ceremonie de naturalizare a 100 de noi cetăţeni de la Calgary pentru a reafirma că Moş Crăciun este de naţionalitate canadiană. Fără a se despărţi complet de limbajul de lemn oficial, ministrul i-a urat lui Moş Crăciun 'succes în activităţile sale' şi a dat asigurări într-un comunicat că 'în calitate de cetăţean canadian care trăieşte în nordul ţării poate reveni fără probleme în Canada după încheierea turului lumii'. Guvernul lui Stephen Harper riscă însă astfel să declanşeze furia Finlandei, întrucât bătrânul cu costum roşu trăieşte 'oficial' în această ţară scandinavă, mai precis în satul Rovaniemi, din Laponia. Însă, din punctul de vedere al Canadei, nu există nicio îndoială. Organismul de control aerian, Nav Canada, a anunţat chiar că 'o sursă anonimă din Nord' a înaintat un plan de zbor pentru 'o aeronavă roşie de tip sanie trasă de nouă reni' cu plecare de la Polul Nord, cu escale 'la toţi copiii cuminţi din întreaga lume'. La rândul său, Ministerul canadian al Transporturilor a confirmat, pe un ton extrem de protocolar, că Moş Crăciun 'a reuşit la testele de pilotaj şi că încă o dată este gata să-şi distribuie cadourile'. În plus, afirmă sursa citată, un inspector s-a deplasat la Polul Nord pentru a inspecta sania, care de acum înainte va fi echipată cu GPS. El a verificat atelajul, trenul de aterizare şi, bineînţeles, nasul celebrului ren Rudolph.
EVENIMENT - Ceauşescu - informat încă din noiembrie '89 că va fi asasinat sus
Una dintre cele mai interesante declaraţii referitoare la poziţia fostului Departament al Securităţii Statului (DSS) în evenimentele din Decembrie 1989 a fost cea a col. Dumitru Răşină, fost şef al Securităţii Arad. În lipsa unei declaraţii detaliate a generalului Iulian Vlad, mărturia lui Dumitru Răşină, făcută în faţa Comisiei senatoriale pentru cercetarea evenimentelor din decembrie 1989, este singura care explică de ce Securitatea nu s-a implicat în represiune şi n-a ripostat cu arma în mană, aşa cum era prevăzut în scenariul grupării Iliescu-Militaru. În noiembrie 1989, şefii judeţeni de securitate au fost informaţi că vor urma 'neîndoielnic' încercări de asasinare sau de schimbare din funcţie a lui Ceauşescu, inclusiv prin mişcări de stradă, caz în care Securitatea nu se implică decat informativ.
- Ceauşescu - informat încă din noiembrie '89 că va fi asasinat (Curentul)
- Decembrie 1989: iluzia Teroriştilor, iluzia Libertăţii, iluzia Salvării (Curentul)
- Generalii implicaţi la Timişoara au fost terorişti (Jurnalul National)
- EXCLUSIV: Sute de securişti se bucură de privilegiile date de certificatul de revoluţionar (Gandul)
- Cum a trăit Şerban 'Micky' Mihăilescu sfârşitul lumii. Amintiri din interiorul Comitetului Central: 'Dintre noi, Petre Roman l-a vrut doar pe Columbeanu, tatăl lui Iri' (Gandul)
- DEZBATERE GÂNDUL: Ce-am avut şi ce-am pierdut - micile bucurii din comunism. De la Nicolae Manolescu şi Ana Blandiana, la Dan Bittman şi Leonard Doroftei (Gandul)
EVENIMENT - Iliescu, considerat vinovat de moartea Ceauşeştilor sus
Conform unui sondaj realizat de Institutul Român pentru Evaluare şi Strategie (IRES), 23% din cei chestionaţi cred că Iliescu este vinovat pentru lichidarea cuplului dictatorial. Pe locul doi se clasează 'cei care conduceau România la acea dată', iar pe locul trei - completul de judecată.
Părerile oamenilor sunt împărţite când vine vorba despre evenimentele de acum 21 de ani. 45% din români susţin că a fost revoluţie, iar 45% spun că a fost lovitură de stat. 64% din populaţie este convinsă de implicarea unor forţe externe în zilele Revoluţiei, iar 51% nominalizează Uniunea Sovietică drept principal agent de influenţă în evenimentele din decembrie 1989, preia Adevărul.
- Iliescu, considerat vinovat de moartea Ceauşeştilor (Adevarul)
- Decembrie 1989: 45% lovitură de stat, 45% revoluţie (Evenimentul zilei)
EVENIMENT - Ce păţeşti dacă reclami un poliţist pentru şpagă sus
Totul a început când ne-am rătăcit cu maşina prin Târgu-Mureş. Nu cunoşteam oraşul, iar hărţile învechite ale aparatului GPS ne-au încurcat şi mai mult. Fiind noapte, nu am văzut la timp indicatorul 'Interzis' de la intrarea pe o arteră şi l-am depăşit cu aproximativ doi metri. Greşeala a fost remarcată imediat de un echipaj de poliţie de la Ordine Publică, care ne-a tras pe dreapta.
Agentul, despre care am aflat ulterior că se numeşte Marius Jurge, a început să completeze procesul-verbal. Câteva clipe mai târziu, l-a introdus pe geamul maşinii noastre şi ne-a rugat să-l citim. Vroia neapărat să ne demonstreze că s-a ţinut de cuvânt. Ne acordase, într-adevăr, numai un avertisment pentru 'nerespectarea semnificaţiei indicatorului ŤAcces interzisť', acţiune pentru care nu se reţine permisul de conducere. Apoi, ne-a cerut să băgăm 150 de lei sub cotorul cu procese-verbale, drept recompensă.
- Ce păţeşti dacă reclami un poliţist pentru şpagă (Romania libera)
EVENIMENT - DIICOT-ul pe urma usturoiului sus
Poliţiştii de la Crimă Organizată au dat o nouă lovitură împotriva unei grupări de traficanţi de usturoi. Pentru obţinerea probelor împotriva suspecţilor, care acţionau pe ruta China-Republica Moldova-România, anchetatorii au folosit ofiţeri infiltraţi, care au reuşit să cunoască mai bine modul de operare al grupării, dar şi conexiunile acesteia.
După o jumătate de an de muncă şi peste un metru cub de dosare strânse , ofiţerii de la Brigada de Combatere a Criminalităţii Organizate Iaşi, poliţiştii de frontieră şi comisari ai Gărzii Financiare au declanşat, marţi, operaţiunea de anihilare a grupării de traficanţi de usturoi.
Poliţiştii au descins simultan în locuinţele a 18 suspecţi din Iaşi şi Bucureşti, capturând marfa de contrabandă, dar şi maşini de lux, jeep-uri şi TIR-uri. Cinci traficanţi au fost reţinuţi şi zeci de tone de usturoi şi cartofi au fost confiscate din depozitele unor firme fantomă din Bucureşti. Marfa urma să fie plasată în supermarketuri.
- Ultima lovitură a anului: cum s-au infiltrat poliţiştii de la Crimă Organizată într-o reţea de traficanţi de usturoi (Gandul)
- Munţi de marfă contrafăcută stau să intre în ţară (Curierul national)
EVENIMENT - Spitalul CF2, în pericol de dispariţie din cauza intereselor imobiliare sus
Bucata de teren de 4.250 mp, pe care spitalul CF2 a pierdut-o în 2008, a fost vândută cu 6 milioane de euro de celebra avocată Virginica Tanţi Dumitrescu şi de Adrian Ciorobea societăţii Bog Art Office. Pe terenul situat în partea de Nord a Capitalei, lângă Romexpo, în cea mai scumpă zonă rezidenţială, au început săpăturile pentru construcţia unei clădiri de birouri de 15 etaje. Un alt teren, de circa 11.000 mp pătraţi, din curtea spitalului, ar putea intra în posesia Ministerului Sănătăţii. Odată pierdută şi această bucată de teren de peste un hectar, rechinii imobiliari vor fi mai aproape de această parcelă, care valorează cel puţin 10 milioane de euro.
- Spitalul CF2, în pericol de dispariţie din cauza intereselor imobiliare. Un teren care a aparţinut unităţii spitaliceşti, vândut cu 6 milioane de euro (Puterea)
Revista Presei 22 decembrie 2010
Posted by PressUpdate miercuri, 22 decembrie 2010 09:17 0 comentarii
POLITIC - Traian Băsescu despre opoziţia Franţei şi Germaniei: 'Este un act de discriminare la adresa României'
Amânarea aderării la Schengen nu va avea o influenţă directă asupra cetăţenilor români având în vedere că, din 2002, ei pot circula liber prin Uniunea Europeană. Dar semnalul transmis este unul foarte prost mai ales pentru investitorii străini, pentru că această amânare implică faptul că în România există un factor de risc la adresa UE - scrie Ziarul financiar.
Preşedintele Traian Băsescu este de părere că scrisoarea miniştrilor de interne francez şi german prin care se cere Comisiei Europene amânarea intrării României în Schengen este 'o discriminare' la adresa românilor - notează Adevărul.
MAE român 'îşi exprimă regretul' faţă de scrisoarea celor doi miniştri, pre-cizând că, chiar în documentul citat, sunt confirmate şi salutate progresele tehnice ale României. Prin urmare, 'chiar conform scrisorii, Ťcondiţionalităţileť suplimentare ataşate aderării României şi Bulgariei la Spaţiul Schengen se plasează în afara procesului de aderare la Schengen şi a acquis-ului Schengen' - citează Gândul.
Fostul ministru de externe, senatorul PNL Teodor Meleşcanu, a calificat astăzi demersul Franţei şi Germaniei de a cere amânarea aderării României la spaţiul Schengen drept 'o acţiune ilegală, imorală şi discriminatorie' - publică Evenimentul zilei.
- Traian Băsescu despre opoziţia Franţei şi Germaniei: 'Este un act de discriminare la adresa României' (Adevarul)
- Franţa şi Germania cer oficial amânarea aderării României la Schengen. Băsescu: România nu va accepta o discriminare din partea nimănui, fie ele şi cele mai puternice state (Puterea)
- Meleşcanu: Solicitarea Franţei şi Germaniei - o acţiune ilegală şi imorală (Evenimentul zilei)
- De ce nu ne vor Franţa şi Germania în Schengen (Gandul)
- Eşec răsunător pentru guvern şi preşedinte: Franţa şi Germania blochează aderarea României la Schengen (Ziarul financiar)
POLITIC - Coaliţia nu va vota lista cu magistraţi contestabili pentru CSM
După ce au pierdut războiul moţiunilor de cenzură asupra legilor fundamentale convenite cu oficialii FMI (n.r. - legea pensiilor, a salarizării unice şi a bugetului), liderii opoziţiei PSD-PNL încearcă să pună tălpi CSM-ului (n.r. - Consiliul Superior al Magistraturii), susţinând validarea candidaturilor pentru încă un mandat în cazul lui Dan Nicolae Chiujea, al Lidiei Bărbulescu şi al lui Dan Lupaşcu, deşi aceştia sunt contestaţi vehement de colegii lor. Pe de altă parte, opoziţia este dispusă să joace rolul lui Gică contra, fără a ţine cont de imaginea justiţiei româneşti la Bruxelles, care ne-ar putea costa integrarea în spaţiul Schengen - scrie Curentul.
- Coaliţia nu va vota lista cu magistraţi contestabili pentru CSM (Curentul)
- Alegerea CSM, grăbită de Traian Băsescu (Jurnalul National)
- Băsescu solicită partidelor să ia o decizie privind CSM (Curierul national)
POLITIC - Băncile, obligate la solidaritate prin lege
Instituţiile de credit şi cele financiare ar putea plăti, timp de trei ani, o taxă de solidaritate de 2,5% din profitul realizat anul anterior.
Senatorii PDL au pregătit un proiect de lege în acest sens care urmează să fie dezbătut în procedură de urgenţă în primăvara lui 2011 (următoarea sesiune parlamentară).
Fondurile obţinute din taxa de solidaritate vor fi virate la bugetul de stat şi la bugetul asigurărilor sociale, unul dintre principalele obiective ale măsurii fiind sprijinirea populaţiei defavorizate, potrivit proiectului de act normativ.
Senatorii PDL consideră că introducerea taxei de solidaritate reprezintă nu numai o necesitate economică, dar şi 'un act de justiţie morală cu importante implicaţii sociale'.
Mircea Marius Banias, unul dintre iniţiatorii proiectului de lege, a declarat pentru ziarul 'BURSA': 'Noi sperăm că proiectul de lege va fi adoptat anul viitor, în prima sesiune parlamentară. Mizăm pe sprijinul partenerilor noştri din coaliţia de guvernare, dar şi pe sprijinul celorlalţi colegi din Parlament. Taxa de solidaritate este o măsură cu caracter excepţional care va aduce un plus de sprijin celor mai defavorizate categorii ale populaţiei'.
- Băncile, obligate la solidaritate prin lege (Bursa)
EDITORIAL Gardul Schengen n-a ieşit la vopsea
POLITIC Traian Băsescu despre opoziţia Franţei şi Germaniei: 'Este un act de discriminare la adresa României'
Coaliţia nu va vota lista cu magistraţi contestabili pentru CSM
Păcatele PSD în curtea PDL
Monica Iacob Ridzi se gândeşte, deocamdată, la demisie
Candidaturi UNPR: Diaconescu - prezidenţialele 2016 şi Onţanu - Primăria Capitalei 2012
Ion Iliescu: 'O revoluţie nu poate fi nici furată, nici confiscată'
ECONOMIC Surprizele bugetului pe 2011
Câţi bani vom mai împrumuta de la FMI?
Patronatele speră la reducerea CAS în 2011
Cum câştigi un milion de dolari pe an la stat
Dacia Logan, pe ultimele locuri în materie de fiabilitate
SOCIAL 1.600 de lei, primă de Crăciun, la stat
Profesorii îşi vor primi măririle salariale până în 2014
Greu să-ţi găseşti de lucru şi în străinătate
Microbuze şcolare cu defecţiuni tehnice
Porcul nostru de Crăciun
Sărbători cu bani mai puţini
SPORT Superlativele Gazetei Sporturilor pe anul 2010
Fotbal: Au fost stabilite stadioanele care vor găzdui meciurile CE Under 19 din România
INTERNAŢIONAL AGERPRES Franţa şi Germania blocheză aderarea României şi Bulgariei la Schengen
Comisia Europeană nu comentează solicitarea Franţei şi Germaniei de amânare a aderării României şi Bulgariei la spaţiul Schengen
Spania este favorabilă aderării României şi Bulgariei la Schengen dacă îndeplinesc condiţiile
România nu este de acord cu propunerea de îngheţare a bugetului UE
Voronin îl asigură pe ambasadorul american că doreşte evitarea unor noi alegeri anticipate
Problemele de la centrala nucleară bulgară îngrijorează Ambasada americană /WikiLeaks/
Netanyahu îi va cere lui Obama să îl elibereze pe spionul Jonathan Pollard
Jorge Videla îşi asumă responsabilitatea pentru crimele comise sub regimul său
EVENIMENT Registrul Auto Român vrea să 'toace' 500.000 de euro pe servicii de curăţenie
Unde sunt teroriştii şi ce s-a ales de revoluţionari
Explozia de la Bacău - un avertisment: avem zeci de mii de 'blocuri-bombă'.
EDITORIAL - Gardul Schengen n-a ieşit la vopsea sus
Vorbe mai mult sau mai puţin oficiale privind amânarea aderării României la spaţiul Schengen nu mai reprezintă demult o surpriză. Însă coalizarea Franţei şi a Germaniei în acest demers este o lovitură pe care Bucureştiul o încasează în plină figură. Administraţia românească este pusă la colţ, iar România are în faţă un eşec major ca stat membru al Uniunii Europene. Faptul că şi bulgarii au aceleaşi probleme nu îndulceşte cu nimic lucrurile. Este evident că ţările noastre nu pot intra separat în Schengen, din motive ce ţin de geografia frontierei exterioare a Uniunii. Cu atât mai mult, fiecare dintre cele două ţări are responsabilităţi şi în ceea ce priveşte soarta vecinului de peste Dunăre.
Scrisoarea franco-germană vorbeşte despre carenţele din justiţie, despre corupţie şi crima organizată. Teza că aderarea la Schengen este numai o chestiune tehnică este demontată de scrisoarea trimisă Comisiei Europene - scrie Ion M. Ioniţă în Adevărul.
- Gardul Schengen n-a ieşit la vopsea (Adevarul)
POLITIC - Traian Băsescu despre opoziţia Franţei şi Germaniei: 'Este un act de discriminare la adresa României' sus
POLITIC - Coaliţia nu va vota lista cu magistraţi contestabili pentru CSM sus
POLITIC - Băncile, obligate la solidaritate prin lege sus
POLITIC - Păcatele PSD în curtea PDL sus
PDL se află în plin proces de pesedizare, lucru sesizat şi de preşedintele Traian Băsescu, care i-a avertizat pe democrat-liberali că tind să devină o copie a PSD. 'Puterea' prezintă o listă cu 15 asemănări flagrante între modul în care au făcut politică la guvernare PSD şi PDL.
Partidul condus de Traian Băsescu şi-a câştigat simpatia electoratului după ce a criticat vehement metehnele social-democraţilor. Teme precum: baronii PSD, nepotism, politizarea administraţiei, controlul asupra TVR şi SRR, încurajarea migraţiei politice, blocarea justiţiei, frauda electorală, contracte cu statul, acordarea discreţionară a banilor de Guvern către primării, controlul asupra Curţii Constituţionale, lupta împotriva comunismului au fost copiate de PDL şi puse în practică în ultimii ani.
- EXCLUSIV. Pesedizarea PSD. 15 cazuri concrete (Puterea)
POLITIC - Monica Iacob Ridzi se gândeşte, deocamdată, la demisie sus
Devenită o problemă de imagine în tabăra democrat-liberalilor după ce plenul a respins prin vot extinderea urmăririi penale, Monica Iacob Ridzi - deputat PDL - a declarat că nu va ceda presiunilor şi nu va demisiona din partid pentru moment, invocând perioada sărbătorilor de iarnă - scrie Curentul. Pe de altă parte, cazul său a stârnit o adevărată controversă în partid din cauza faptului că plasează PDL în zona gri a corupţiei, în aceeaşi barcă cu PSD, care a construit adevărate ziduri în jurul lui Năstase.
Scăpată pentru moment de DNA de parlamentarii de la PDL, Monica Iacob-Ridzi a cerut ieri, pe blogul său, o perioadă de linişte pentru a se gândi ce va face în privinţa activităţii sale politice viitoare. Ea a precizat că nu va răspunde acum colegilor săi care i-au cerut să renunţe de bunăvoie la funcţia de parlamentar sau chiar să-şi dea demisia din PDL - publică Puterea.
- Monica Iacob Ridzi, hotărâtă să nu demisioneze din PDL (Curentul)
- Ridzi se gândeşte la demisie (Puterea)
POLITIC - Candidaturi UNPR: Diaconescu - prezidenţialele 2016 şi Onţanu - Primăria Capitalei 2012 sus
După cum era de aşteptat încă din această toamnă, membrii Comitetului Executiv Naţional al UNPR (n.r. - CEx) au adoptat ieri o rezoluţie prin care Cristian Diaconescu a fost desemnat candidatul partidului la alegerile prezidenţiale, iar Neculai Onţanu - candidat la Primăria Bucureşti. Pe de altă parte, textul rezoluţiei confirmă candidaturile asumate de CEx-ul independenţilor după ce filialele judeţene au emis încă de la începutul toamnei rezoluţii favorabile candidaturilor tandemului Diaconescu- Onţanu. La rândul său, prezidenţiabilul Cristian Diaconescu a subliniat faptul că strategia independenţilor pe termen mediu se va axa pe o formulă politică progresistă de stânga bazată pe un proiect social nou, centrat pe preempţiunea soluţiilor.
- UNPR a decis: Diaconescu - la prezidenţialele din 2016 şi Onţanu - la Primăria Capitalei în 2012 (Curentul)
POLITIC - Ministrul Economiei, Ion Ariton a luat maşina Poliţiei, ca să treacă de un blocaj sus
Ministrul Economiei, Ion Ariton, nu a mai avut răbdare să aştepte, ca orice 'muritor', în coloană, la un accident petrecut la Tălmaciu.
Ministrul Economiei s-a folosit de funcţie, sâmbătă seară, pentru a ajunge mai repede acasă. Grăbindu-se, probabil, să ajungă mai repede alături de familie, ministrul Ariton a trecut cu maşina pe care o are la dispoziţie de la Guvern, pe lângă coloana de câţiva kilometri care s-a format pe DN7, pe sensul de mers dinspre Râmnicu Vâlcea, spre Sibiu, din cauza unui accident. Ajuns la locul accidentului, Ariton a constatat că un TIR se oprise de-a latul drumului şi nu putea trece. Drept urmare, a apelat la o soluţie 'de urgenţă'. Ministrul Economiei a mers pe jos 100 de metri şi s-a urcat într-o maşină a Poliţiei Rutiere, care a plecat în trombă, cu girofarurile aprinse, către Sibiu. Întrebat ce face, Ariton a pălit la vederea reporterului 'Adevărul de Seară'. 'Bună seara! Mulţumesc bine. Mă grăbesc... Nu mai am ce să vă spun... La revedere', a comentat Ariton, în timp ce urca în maşina de Poliţie.
- TUPEU DE MINISTRU - Ministrul Economiei, Ion Ariton a luat maşina Poliţiei, ca să treacă de un blocaj (Adevarul)
POLITIC - Ion Iliescu: 'O revoluţie nu poate fi nici furată, nici confiscată' sus
Ion Iliescu afirmă că aceia care mai pun în discuţie Revoluţia din decembrie '89 o fac din lipsă de cultură, din neînţelegere sau din frustrare.
Fostul preşedinte al României Ion Iliescu rememorează - într-un interviu acordat Jurnalului Naţional - evenimentele din decembrie 1989 şi face o radiografie a societaăţii româneşti la 21 de ani de la înlăturarea dictaturii Ceauşescu.
'Esenţa Revoluţiei Române constă, în primul rând, în câştigarea libertăţii - a libertăţii de a vorbi neîngrădit, de a se organiza, de a exprima opţiuni diferite. Totodată, ea înseamnă trecerea de la dictatură la democraţie, de la dominaţia unui singur partid, în sistemul partid-stat, la un sistem politic pluralist şi la stat de drept. S-au înfăptuit toate acestea? Fără îndoială! Atunci, pe ce bază se poate contesta existenţa unei revoluţii în România, când vorbesc despre ea în toate celelalte ţări? În primul punct al programului prezentat în Comunicatul CFSN se vorbea despre abandonarea rolului conducător al unui singur partid şi stabilirea unui sistem democratic pluralist de guvernare. Concretizarea acestei alegeri fundamentale de natură politică s-a exprimat prin Decretul-lege emis de CFSN în ziua de 31 decembrie 1989 privind condiţiile legale de constituire a partidelor politice. Al doilea moment important de concretizare a programului revoluţiei a fost organizarea alegeri lor libere din 20 mai 1990 - care a consfinţit legitimarea prin vot popular a schimbărilor produse în decembrie 1989', spune Ion Iliescu.
- Ion Iliescu: 'O revoluţie nu poate fi nici furată, nici confiscată' (Jurnalul National)
ECONOMIC - Surprizele bugetului pe 2011 sus
Guvernul României a prins, în bugetul aferent anului viitor, investiţii de 7 miliarde de euro, din care constructorii se aşteaptă ca mare parte să fie atrasă de sectorul pe care îl reprezintă. Ironia tristă e că s-ar putea ca, din cauza datoriilor acumulate, mulţi dintre ei să nu se mai poată califica pentru participarea la licitaţii - arată Capital.
Bugetele serviciilor secrete scad în 2011. SPP este singurul care beneficiază de majorări. Dezbaterea bugetelor serviciilor secrete a fost programată pentru marţi seară, Guvernul propunând pentru SRI, SIE şi STS diminuări ale fondurilor de la 7% până la aproape 50%, iar pentru SPP o creştere cu aproximativ 3% - arată Gândul.
În timp ce salariile bugetarilor au scăzut în acest an, statul va aloca în 2011 mai mulţi bani pentru salariile preoţilor. Potrivit Legii Bugetului de stat pe 2011, contribuţia statului la salarizarea personalului de cult va creşte anul viitor cu 9,12 %, de la 227.856.000 lei la 248.637.000 lei, adică echivalentul a 59,2 milioane euro. Reprezentanţii Secretariatului de stat pentru Culte spun însă că diferenţa este dată de rectificările apărute în cursul anului 2010. 'Nu este vorba de o majorare, diferenţa care apare ţine de rectificările care au avut loc în decursul anului. Numărul de posturi nu a fost suplimentat', a declarat pentru Gândul Nicolae-Adrian Lemeni, secretar de stat la Secretariatul de stat pentru Culte.
- SPP, regina serviciilor secrete în 2011. Cheltuieli de personal mai mari la SRI, SIE şi STS (Gandul)
- STATUL ROMÂN DĂ 60 MIL. EURO PENTRU SALARIILE A 35.000 DE PREOŢI ŞI DASCĂLI (Gandul)
- Învingătorii şi învinşii bugetului pe 2011 (Romania libera)
- Constructorii: Statul ne-a omorât, statul să ne învie (Capital)
ECONOMIC - Câţi bani vom mai împrumuta de la FMI? sus
Suma luată în calcul în prezent de autorităţile române pentru noul acord cu FMI este de circa 5-6 miliarde euro, dar valoarea ar putea creşte până la 8 miliarde euro, în funcţie de nevoia de finanţare, care va fi stabilită definitiv în martie 2011, au declarat ieri surse guvernamentale. Suma va fi pusă la dispoziţia României sub forma unui acord de tip preventiv şi va fi accesată doar în caz de urgenţă. Statul va plăti însă instituţiei financiare un comision de angajament de 0,3% pe an indiferent dacă banii vor fi sau nu folosiţi - scrie Curierul Naţional.
- Boc promite FMI noi reduceri de personal ?i de cheltuieli (Cotidianul)
- La ce va folosi viitorul acord cu FMI: o linie de credit cu până la 8 mld euro (Gandul)
- Câţi bani vom mai împrumuta de la FMI? (Curierul national)
ECONOMIC - Blejnar, ANAF: Dispar peste 30% din administraţiile fiscale sus
Restructurarea la nivelul sec¬torului fiscal va duce la dispariţia a peste 30% dintre cele 424 de administraţii finan¬ciare existente în teritoriu, urmând să existe şi disonibilizări la Garda Finaciară, Vamă şi Trezorerie, potrivit preşe¬dintelui Agenţiei Naţionale de Administrare Fiscală (ANAF), Sorin Blejnar.
'Probabil în ianuarie - februarie va începe procesul. Vor fi desfiinţate multe administraţii fiscale locale, dar nu cred că se va înjumătăţi numărul. Vor dispărea toate administraţiile financiare fără trezorerii.
Sunt circa 50 de administraţii care au doar partea de administrare financiară. De asemenea, vom desfiinţa administraţiile care sunt foarte apropiate geografic. România nu-şi poate permite administraţii financiare la 5-6 km una de alta. Vor dispărea peste 30% din admi¬nis¬traţiile financiare, care au fost înfiinţate în ultimii 20-30 de ani pe criterii administrative', a declarat Blejnar într-un interviu acordat ZF.
El a menţionat că obiectivul este ca la sfârşitul primului trimestru din 2011 să fie finalizat procesul de comasare sau desfiinţare a circa 150 de administraţii financiare.
- Blejnar, ANAF: Dispar peste 30% din administraţiile fiscale (Ziarul financiar)
ECONOMIC - Patronatele speră la reducerea CAS în 2011 sus
Reprezentanţii patronatelor au declarat ieri, după discuţia cu premierul Boc, că au fost asiguraţi că Guvernul va analiza, în a doua jumătate a anului viitor, varianta reducerii fiscalităţii pe piaţa muncii, inclusiv a contribuţiilor sociale, dar în funcţie de creşterea veniturilor şi de negocierile cu FMI.
Tema întâlnirii de marţi seara dintre şeful Guvernului şi patronate a fost modificarea Codului muncii şi proiectul Codului social.
'Am obţinut promisiunea că, în partea a doua a anului şi ca efect al creşterii încasărilor pentru contribuţii sociale, datorită noului contract colectiv la nivel naţional, Guvernul o să studieze posibilitatea reducerii CAS pe forţa de muncă, care este una dintre cele mai mari din Europa. A existat promisiunea că prima relaxare, care s-ar putea produce în a doua parte a anului, va fi legată de fiscalitate', a declarat preşedintele UGIR, Cezar Corâci, după întâlnirea de la Palatul Victoria.
- Patronatele spun că există speranţe pentru reducerea CAS în 2011 (Ziarul financiar)
ECONOMIC - Cum câştigi un milion de dolari pe an la stat sus
Prospectul de listare la bursă a Fondului Proprietatea (FP), publicat ieri, a tranşat un subiect care a mai făcut valuri până acum în rândul opiniei publice: salariile uriaşe ale celor din conducerea Fondului. Documentul a scos la vedere cât au câştigat membrii Directoratului şi cei ai Consiliului de Supraveghere în 2009.
Premiantul incontestabil este Daniela Lulache, preşedintele Directoratului, care a primit peste 3,5 milioane de lei, adică peste un milion de dolari. Remuneraţia propriu-zisă a fost de 920.278 de lei, iar la capitolul 'Alte beneficii' apare suma de 2.618.101 lei.
Al doilea loc pe podium este ocupat de Mihai Darie, membru în Directorat, care a câştigat peste 1,5 milioane de lei, iar colega sa Laura Constantin a primit 1,2 milioane de lei. Ei sunt urmaţi de Mircea Ursache, preşedintele Consiliului de Supraveghere, cu un salariu de aproape 600.000 de lei.
- Daniela Lulache a câştigat 3,5 milioane de lei în 2009 la Fondul Proprietatea. Vedeţi aici alte salarii uriaşe ale conducerii Fondului (Adevarul)
- Şefii Fondului Proprietatea au susţinut austeritatea doar declarativ (Ziarul financiar)
ECONOMIC - Dacia Logan, pe ultimele locuri în materie de fiabilitate sus
Societatea Germană pentru Expertiză Tehnică (TÜV) dă o notă proastă Daciei Logan în materie de fiabilitate. Revista 'Auto Bild', în care raportul TÜV este publicat în fiecare an, o numeşte 'Maşina ALDI a Renault-ului'. Cu alte cuvinte, ieftină, dar nici prea bună - apreciază Capital.
- Dacia Logan, pe ultimele locuri în materie de fiabilitate (Capital)
- Ce mărci a bătut Dacia în Europa, la vânzare! (Adevarul)
SOCIAL - 1.600 de lei, primă de Crăciun, la stat sus
Majoritatea bugetarilor şi angajaţilor din companiile de stat nu vor primi anul acesta prime de sărbători. Există totuşi şi excepţii. Unii vor avea de cheltuit în plus pentru petrecerea Crăciunului sume de până la 1.600 lei.
Deşi au fost stipulate în contractele de muncă, primele de sfârşit de an au fost anulate de noile acte normative apărute privind restricţiile bugetare, în cazul multor companii de stat şi instituţii, spun reprezentanţii confederaţiilor sindicale. Preşedintele Confederaţiei 'Frăţia', Marius Petcu, afirmă că primele de Crăciun sunt 'fie mult dimunate, fie au fost tăiate'.
- 1.600 de lei, primă de Crăciun, la stat (Romania libera)
SOCIAL - Profesorii îşi vor primi măririle salariale până în 2014 sus
Potrivit unei ordonanţe de urgenţă (113 / 2010), dascălii care şi-au câştigat în instanţă drepturile salariale îşi vor primi banii eşalonat până în 2014.
Mai exact, aceştia vor avea o 34% în 2012 şi câte 33% în 2013 şi 2014.
Sindicatele din învăţământ consideră însă că Guvernul va putea amâna la infinit termenul până la care aceştia îşi vor primi banii.
- Profesorii îşi vor primi măririle salariale până în 2014 (Evenimentul zilei)
SOCIAL - Greu să-ţi găseşti de lucru şi în străinătate sus
Cand Romania a intrat in Uniunea Europeana, in 2007, mai multe state membre si-au rezervat dreptul, conferit prin Tratatul de Aderare, de a impune restrictii pe piata muncii pentru lucratorii romani.
Desi durata limita a restrictiilor este de sapte ani, asteptarile erau ca tarile membre sa renunte treptat la aceste conditionalitati, ceea ce s-a intamplat in cazul unora dintre ele. Altele, printre care Germania, Marea Britanie, Franta, Austria sau Olanda, au anuntat ca intentioneaza sa pastreze restrictiile si in 2011.
Ce tari sunt mai putin 'prietenoase' cu romanii si ce acte iti trebuie ca sa poti lucra - prezentate în Gândul.
- Europa nu ne vrea nici in 2011. Lista ţărilor în care este mai greu să te angajezi (Gandul)
SOCIAL - Microbuze şcolare cu defecţiuni tehnice sus
Autoritatea Rutieră Română şi Registrul Auto Român, companii aflate în coordonarea MTI, au efectuat în ultimele 2 luni o serie de acţiuni şi au depistat, din 2.268 vehicule utilizate pentru transportul elevilor, 1.150 cu defecţiuni tehnice şi 211 autovehicule cu ITP-ul expirat, a anunţat marţi MTI.
'În luna noiembrie, agenţiile ARR au avertizat utilizatorii vehiculelor şcolare cu privire la faptul că se interzice utilizarea microbuzelor şcolare fără a deţine documentele necesare şi obligatorii prevăzute de legislaţia în vigoare. Începând cu anul 2011 agenţii ARR vor organiza acţiuni de inspecţie şi control al acestor vehicule pentru a verifica îndeplinirea obligaţiilor legale', au comunicat reprezentanţii ARR.
- Defecţiuni tehnice la 1.150 autovehicule ce transportau elevi (Cotidianul)
SOCIAL - Porcul nostru de Crăciun sus
Magazinele alimentare, măcelăriile, pescăriile şi laboratoarele de cofetărie din 11 pieţe din Capitală au fost controlate în perioada dinaintea sărbătorilor de iarnă, unele dintre acestea fiind amendate cu aproape 130.000 de lei pentru nereguli privind depozitarea şi modul de vânzare a produselor - publică Gândul.
Preţul pe kilogram al porcului viu cumpărat din piaţă a ajuns şi la 5-6 lei, cu până la 30% mai puţin decât anul trecut. Cei mai ieftini porci sunt la samsarii de animale, dar riscurile să fii înşelat sunt pe măsură - arată România liberă.
Porcul lui Ghiocel a murit chinuit ca în filmele de groază - titrează Jurnalul Naţional.
- Porcul lui Ghiocel a murit chinuit ca în filmele de groază (Jurnalul National)
- Nereguli în măcelăriile şi magazinele Capitalei (Gandul)
- Porcul a ajuns la minimul istoric (Romania libera)
SOCIAL - Sărbători cu bani mai puţini sus
Încă un an sub semnul crizei. Dacă de sărbătorile trecute românii făceau cozi la magazinele de electrocasnice, acum principalele cumpărături de Crăciun sunt dulciurile.
Obiceiul de a face daruri în perioada sărbătorilor de iarnă este unul puternic la români. Însă valoarea cadourilor oferite este una modică în 2010. Bugetul maxim destinat chiar şi cumpărăturilor scumpe, de tipul bijuteriilor sau ceasurilor, nu depăşeşte 200 de lei pentru 63% dintre români, se arată într-un studiu online al GfK România, desfăşurat în luna noiembrie a acestui an. Circa 84% dintre respondenţi spun că vor cumpăra dulciuri, iar peste trei sferturi dintre ei aleg obiectele de îmbrăcăminte şi accesoriile vestimentare. Produsele şi serviciile cosmetice încheie podiumul achiziţiilor preferate de sărbători. Un procent semnificativ, aproximativ jumătate dintre cei chestionaţi, numesc şi jocurile sau jucăriile drept unul dintre cadourile pe care intenţionează să le ofere de Crăciun.
- Cât mănâncă românii de sărbători - 7 MILIOANE DE COZONACI. Ce cadouri cumpărăm (Gandul)
SPORT - Superlativele Gazetei Sporturilor pe anul 2010 sus
Publicaţia Gazeta Sporturilor a organizat marţi seara Gala Superlativelor pe anul 2010, în cadrul căreia titlul de sportivii anului a revenit canoiştilor Alexandru Dumitrescu şi Victor Mihalachi, dubli campioni mondiali.
Cristian Chivu (Inter Milano) a fost declarat fotbalistul român al anului, în timp ce titlul de antrenorul anului a revenit lui Mircea Lucescu (Şahtior Doneţk).
Premiul Superlativele Gazetei a fost acordat echipei naţionale de handbal feminin a României, care a cucerit medalia de bronz la Campionatul European.
Alte superlative:
Revelaţia anului - Marius Şumudică (antrenorul echipei de fotbal Rapid Bucureşti)
Fotbalistul străin al anului - Eric de Oliveira (Gaz Metan Mediaş)
Cel mai bun marcator în activitate - Ionel Dănciulescu (Dinamo Bucureşti)
Golgheterul anului 2010 - Bogdan Stancu (Steaua Bucureşti); în returul campionatului trecut şi în turul campionatului prezent el a înscris 20 de goluri
Portarul anului - Ciprian Tătăruşanu (Steaua Bucureşti)
Arbitrul anului - Cristian Balaj
Cel mai mediatizat jucător - Adrian Cristea (Dinamo Bucureşti), fotbalist transferat la Universitatea Cluj
Cu o vechime de 44 de ani, Superlativele Gazetei sporturilor au premiat de-a lungul timpului nume importante pentru sportul romanesc, printre care Nicolae Dobrin, Gheorghe Hagi sau Ilie Balaci.
În cadrul votului sunt implicaţi atât suporteri, oficialităţi din lumea sportului, cât şi presa sportivă.
SPORT - Fotbal: Au fost stabilite stadioanele care vor găzdui meciurile CE Under 19 din România sus
După cum se ştie, UEFA a acordat Federaţiei Române de Fotbal dreptul de a organiza turneul final al Campionatului European de juniori Under 19, ediţia 2010-2011.
În urma inspecţiilor efectuate de forul fotbalistic european, s-a decis ca jocurile să se dispute pe stadioanele 'Concordia' din Chiajna, 'Cătălin Hâldan' din Brăneşti, 'Comunal' din Berceni şi 'Centrul Naţional de Fotbal' Mogoşoaia.
În principiu, tragerea la sorţi a grupelor turneului final se va desfăşura la Casa Fotbalului în ziua de 8 iunie 2011, la ora 14,00, după ce vor fi jucate meciurile din cadrul Turului de Elită, precizează FRF. Romania este calificata direct la turneul final de anul viitor.
Partida de deschidere (20 iulie 2011) şi finala (1 august 2011) CE Under 19 vor avea loc la Chiajna, programul competiţiei, orele de start şi stadioanele-gazdă ale fiecărui meci urmând să fie stabilite în primele luni ale anului viitor.
INTERNAŢIONAL AGERPRES - Franţa şi Germania blocheză aderarea României şi Bulgariei la Schengen sus
Poziţiile exprimate oficial de Franţa şi Germania arată că decizia referitoare la aderarea României şi Bulgariei la spaţiul Schengen în martie 2011 este blocată întrucât nu va beneficia de unanimitatea necesară pentru a fi adoptată în Consiliul Uniunii Europene, comentează, marţi, AFP.
Comisarul european pentru afaceri interne, Cecilia Malmstrom, a primit o scrisoare semnată de către miniştrii de interne francez şi german, Brice Hortefeux şi, respectiv, Thomas de Maiziere, în care cei doi califică drept ''prematură '' autorizarea intrării Bulgariei şi României în spaţiul Schengen în martie 2011, a declarat purtătorul său de cuvânt al comisarului, Michele Cercone.
Comisia nu are nici o putere de decizie în acest domeniu, a reamintit el, precizând că hotărârile de acest gen 'trebuie luată în unanimitate de către statele membre' ale Uniunii.
Experţi ai statelor membre s-au deplasat în România şi Bulgaria şi vor prezenta un raport în ianuarie 2011 pentru a le permite guvernelor să ia decizia lor. ''Comisia nu îşi dă avizul privind acest raport'', a subliniat Michele Cercone
INTERNAŢIONAL AGERPRES - Comisia Europeană nu comentează solicitarea Franţei şi Germaniei de amânare a aderării României şi Bulgariei la spaţiul Schengen sus
Comisia Europeană confirmă primirea unei scrisori oficiale prin care Franţa şi Germania solicită amânarea aderării României şi Bulgariei la spaţiul Schengen, dar nu face nici un comentariu asupra conţinutului documentului, a declarat, marţi, pentru Agerpres, Michele Cercone, purtătorul de cuvânt al comisarului european pentru afaceri interne, Cecilia Malmström. 'Deciziile referitoare la extinderea spaţiului Schengen sunt de competenţa Consiliului şi a statelor membre', a mai menţionat oficialul european. Aceste precizări survin după ce RFI România a relatat, marţi, că miniştrii de interne din Franţa şi Germania, Brice Hortefeux şi, respectiv, Thomas de Maiziere, au adresat o scrisoare comisarului european Cecilia Malmström în care cer amânarea aderării României şi Bulgariei la spaţiul Schengen pe motiv că data prevăzută iniţial, martie 2011, ar fi 'prematură'.
INTERNAŢIONAL AGERPRES - Spania este favorabilă aderării României şi Bulgariei la Schengen dacă îndeplinesc condiţiile sus
Spania este favorabilă 'în principiu' aderării României şi Bulgariei la spaţiul Schengen dacă aceste două ţări 'îndeplinesc toate condiţiile' din domeniul judiciar, poliţienesc şi administrativ, a declarat, marţi, secretarul de stat spaniol pe probleme europene, Diego López Garrido, citat de EFE. Admiterea României şi Bulgariei în Schengen trebuie analizată cu 'multă atenţie' de partenerii europeni şi Comisia Europeană, a afirmat oficialul de la Madrid, în cursul unei întâlniri cu ziariştii. Diego López Garrido a făcut aceste precizări în contextul în care Franţa şi Germania au cerut oficial, marţi, amânarea primirii celor două ţări în spaţiul Schengen, apreciind că data iniţial prevăzută -martie 2011 - este 'prematură'. Madridul este 'favorabil', 'în principiu' aderării. Dacă sunt îndeplinite obligaţiile referitoare la domeniul judiciar, poliţienesc şi vamal, 'ni se pare foarte bine', a menţionat secretarul de stat în legătură cu poziţia Spaniei asupra deciziei de admitere în spaţiul Schegen a României şi Bulgariei, care se poate adopta doar cu unanimitate de voturi. Agenţia EFE reaminteşte că Spania a avut o atitudine flexibilă faţă de cele două ţări încă de când acestea au devenit membre ale UE, la 1 ianuarie 2007. Guvernul de la Madrid a permis libera circulaţie a forţei de muncă din România şi Bulgaria la începutul anului 2009, în timp ce alte ţări, precum Franţa, continuă să o restricţioneze.
INTERNAŢIONAL AGERPRES - România nu este de acord cu propunerea de îngheţare a bugetului UE sus
Suedia, Republica Cehă, Polonia, Bulgaria şi România se opun îngheţării bugetului UE pentru 2014-2022 propuse de Marea Britanie, Franţa, Germania, Finlanda şi Olanda, relatează mediile europene, preluate marţi de RIA Novosti.
Bugetul actual al UE /2007-2013/ se ridică la 864,3 miliarde de euro. Iniţial, s-a prevăzut ca cheltuielile bugetare să fie ridicate la 1.000 de miliarde de euro pentru cadrul financiar 2014-2022.
Ţările din Europa de Est şi de Sud, dar şi ţările baltice, care beneficiază de sprijin bugetar din partea UE, riscă să rămână fără această asistenţă în cazul în care cheltuielile vor fi îngheţate la nivelul actual.
Ideea de a îngheţa bugetul UE până în 2020 a fost exprimată de cinci lideri europeni, printre care preşedintele francez Nicolas Sarkozy, cancelarul german Angela Merkel şi premierul britanic David Cameron, într-o scrisoare transmisă săptămâna trecută preşedintelui Comisiei Europene Jose Manuel Barroso. Negocierile asupra viitorului buget al Celor 27 vor începe în 2011.
INTERNAŢIONAL AGERPRES - Voronin îl asigură pe ambasadorul american că doreşte evitarea unor noi alegeri anticipate sus
Preşedintele Partidului Comuniştilor din Republica Moldova Vladimir Voronin l-a asigurat marţi, în cadrul unei întrevederi, pe ambasadorul SUA la Chişinău Asif Chaudhry că doreşte evitarea unor noi alegeri anticipate.
Voronin a menţionat că trebuie depuse toate eforturile pentru ca alegerile anticipate să fie evitate, astfel politicienii să poată alege toate organele de conducere a statului, potrivit unui comunicat al formaţiunii. El s-a referit totodată la discuţiile pe care le poartă Partidul Comuniştilor cu Partidul Democrat în vederea formării unei coaliţii de centru stânga, calificându-le drept pozitive.
Voronin a acuzat din nou guvernarea de la Chişinău de abuzuri şi încălcări în timpul campaniei electorale.
Potrivit aceluiaşi comunicat, ambasadorul american a lăsat să se înţeleagă că Statele Unite vor sprijini în continuare Republica Moldova pe calea democraţiei, a reformelor economice şi orientării europene indiferent de care va fi decizia politicienilor în ceea ce ţine de crearea viitoarei coaliţii de guvernare.
Întrevederea dintre cei doi a avut loc în contextul în care în prezent la Chişinău se poartă negocieri în privinţa unei coaliţii majoritare, atât între democraţi, liberal-democraţi şi liberali în vederea creării unei coaliţii de centru-dreapta, cât şi între democraţi şi comunişti pentru o alianţă de centru-stânga. Acestea au loc după alegerile anticipate din 28 noiembrie, care au fost organizate după ce comuniştii au refuzat să-l susţină pe liderul democraţilor Marian Lupu la funcţia de preşedinte al ţării, fapt ce a şi condus la dizolvarea parlamentului.
INTERNAŢIONAL AGERPRES - Problemele de la centrala nucleară bulgară îngrijorează Ambasada americană /WikiLeaks/ sus
Site-ul specializat în publicarea de informaţii confidenţiale WikiLeaks a lansat un nou document clasificat emis de Ambasada SUA la Sofia în 7 iulie 2009 prin care ambasadoarea Nancy McEldowney îşi exprima îngrijorarea faţă de construcţia centralei nucleare de la Belene, relatează FOCUS News Agency. 'Cel mai mare proiect cu profil energetic - Belene Nuclear Power Plant /BNPP/ - se construieşte cu depăşiri de costuri, probleme de finanţare, întârzieri în construire, iar acum apar şi preocupări grave de siguranţă şi în asigurarea calităţii. Belene ar putea sfârşi prin a costa Bulgaria mult mai mulţi bani pe termen lung', afirmă documentul. 'Marcat de numeroase probleme tehnice, politice şi financiare, proiectul Belene NPP continuă să avanseze, în pofida avertismentelor ferme cu privire la siguranţa proiectului şi a calităţii de către experţii proiectului. NEC, care controlează 51 % din proiect, împreună cu investitorul strategic german RWE /49 %/ exercită presiuni pentru demararea Etapei de Pregătire a Sitului în septembrie 2009, chiar înainte ca Etapa de Demolare să fie completă în august 2009', se poate citi în telegrama ambasadei. NEC se grăbeşte să finalizeze Etapa de Demolare şi să înceapă Etapa de Pregătire a Sitului pentru a face ca Belene să arate viabil din punct de vedere financiar, să atragă fonduri suplimentare internaţionale şi să păstreze RWE ca investitor strategic. Contactele noastre ne-au spus că RWE nu va oferi fonduri până la'închiderea financiară' şi 'primul beton turnat', operaţiune care este estimată în prezent să aibă loc în decembrie 2010. RWE simte în mod clar regrete cu privire la participarea sa la Belene. Experţi ai Belene spun că RWE rămâne retras cel mai mult faţă de problemele de fiecare zi ale sitului şi faţă de cele tehnice. În timpul unei întâlniri pentru proiectul Belene, spre sfârşitul lunii mai 2009, reprezentanţii RWE au pus numeroase întrebări fundamentale, indicând că nu au văzut niciu n raport referitor la condiţiile de siguranţă şi la protecţia mediului înconjurător', se spune în continuare în telegramă. 'Grupuri de interese - guvernul actual, condus de BSP, NEC, politicieni bine implicaţi, oligarhi bulgari în domeniul energiei şi investitori ruşi - se străduiesc să împingă proiectul mai departe', se afirmă. 'Bisser Boev, membru al echipei economice a GERB, ne-a spus că la sfârşitul lunii iunie Belene nu-şi actualizase niciun studiu de fezabilitate economică sau tehnică. Ar trebui să încurajăm viitorul guvern să înceapă cu proiectul cu zelul necesar, subliniind importanţa reunirii tuturor normelor de siguranţă internaţionale şi a standardelor de asigurare a calităţii, cu invitarea experţilor AIEA şi ai Comunităţii Europene a Energiei Atomice din UE /EURATOM/ să efectueze o inspecţie la faţa locului', afirmă telegrama Ambasadei SUA.
INTERNAŢIONAL AGERPRES - Netanyahu îi va cere lui Obama să îl elibereze pe spionul Jonathan Pollard sus
Premierul israelian Benjamin Netanyahu îi va cere public preşedintelui american Barack Obama să îl elibereze pe agentul israelian Jonathan Pollard, încarcerat de 25 de ani în SUA pentru că a spionat în favoarea Israelului, potrivit unui comunicat, citat de France Presse.
Netanyahu a decis să 'accepte o cerere personală a lui Jonathan Pollard şi îi va solicita, în zilele următoarele zile, oficial şi public preşedintelui american Barack Obama să îl elibereze pe Pollard', conform comunicatului publicat de biroul premierului israelian.
Pollard, 56 de ani, analist al US Navy, a fost condamnat de justiţia americană la închisoare pe viaţă în 1987 pentru că a furnizat Israelului, din mai 1984 până la arestarea sa în noiembrie 1985, mii de documente clasificate cu privire la activităţile de spionaj ale SUA, în principal din ţările arabe. Evreu american, el a obţinut cetăţenia israeliană după ce a fost încarcerat în SUA.
Premierul israelian s-a întâlnit luni cu soţia spionului, Esther Pollard, care i-a transmis o scrisoare din partea soţului său, în urma unei campanii intense pe lângă administraţia americană, în vederea accelerării eliberării sale.
INTERNAŢIONAL AGERPRES - Jorge Videla îşi asumă responsabilitatea pentru crimele comise sub regimul său sus
Fostul dictator argentinian Jorge Videla /1976-1981/ şi-a asumat marţi responsabilitatea crimelor politice comise sub regimul militar, în penultima zi a procesului său şi a altor 29 de persoane, care le fusese intentat pentru executarea a 31 de deţinuţi politici, informează AFP. 'Îmi asum pe deplin responsabilităţile. Subordonaţii mei s-au mulţumit să execute ordine', a declarat fostul şef al regimului militar /85 ani/, care s-a autodefinit şi pe el însuşi drept 'deţinut politic', în ajunul pronunţării verdictului - miercuri - la tribunalul din Cordoba. 'Reclam onoarea victoriei şi regret sechelele', a mai declarat fostul general în concluzia alocuţiunii sale de 49 de minute, făcând aluzie la 'războiul intern' desfăşurat în anii '70 împotriva 'elementelor subversive'. La sfârşitul lunii noiembrie, procurorul ceruse condamnarea la închisoare pe viaţă pentru Jorge Videla, organizatorul loviturii de stat care a răsturnat de la putere guvernul Isabelei Mart inez de |Peron. Regimul pe care l-a instituit a făcut să dispară 30.000 de persoane în şapte ani, potrivit organizaţiilor de apărare a drepturilor omului. În cursul celor cinci luni de proces, au fost reunite probe suficiente 'pentru a afirma că Jorge Videla a fost cel mai înalt responsabil de elaborarea planului de eliminare a opozanţilor, aplicat de dictatura militară', subliniase procurorul Maximiliano Hairabedian. Fostul dictator este rejudecat pentru prima oară după condamnarea la închisoare pe viaţă în 1985, anulată după cinci ani printr-o graţiere a preşedintelui din vremea respectivă, Carlos Menem. Legile amnistierii au fost anulate la rândul lor de Parlament în 2003, iar graţierea lui Videla a fost declarată anticonstituţională în 2007. De atunci, el a devenit ţinta a numeroase acuzaţii de violare a drepturilor omului în perioada în care s-a aflat la putere. În afară de Videla, alt acuzat important în acest proces este generalul Luciano Menendez /83 ani/, în calitat e de fost şef al Celui de-al treilea corp de armată, având în competenţele sale jurisdicţia a 11 provincii. El a fost deja condamnat la închisoare pe viaţă în trei rânduri în procese pentru violarea drepturilor omului. În alt proces, trei ex-militari au fost condamnaţi marţi la închisoare pe viaţă pentru crime împotriva umanităţii, comise în timpul dictaturii la baza navală din staţiunea balneară Mar del Plata, la 400 km sud de Buenos Aires. Înaintea lor, alţi 131 torţionari fuseseră condamnaţi pentru crime comise împotriva umanităţii sub regimul militar, iar alte câteva zeci de procese cu dosare similare sunt în curs de judecare.
EVENIMENT - Registrul Auto Român vrea să 'toace' 500.000 de euro pe servicii de curăţenie sus
Registrul Auto Român este pe cale să scoată din bugetul propriu aproximativ o jumătate de milion de euro pe care să îi cheltuiască pe servicii de curăţenie în filialele judeţene ale instituţiei, dar şi la sediul din Bucureşti. Nu este vorba despre achiziţionarea unor produse specifice sau de angajarea unor femei de serviciu, ci de achiziţionarea unor servicii specializate oferite de către o societate comercială. Valoarea totală estimată a contractului pe care RAR urmează să-l încheie se ridică la 1,65 milioane de lei fară TVA.
Afacerea se află încă în procedură de derulare, după ce Registru Auto Român a publicat pe site-ul SEAP, privind achiziţiile publice, anunţul de participare cu numărul 113.162 din data de 21 decembrie 2010. Potrivit anunţului, Registrul Auto Român intenţionează să achiziţioneze servicii de eliminare a deşeurilor şi a apelor uzate; salubrizare şi servicii similare. Din cuprinsul caietului de sarcini reiese că autoritatea contractantă intenţionează să încheie un contract în acest sens cu o singură societate comercială de profil, arată ziarul Puterea.
- EXCLUSIV. Registrul Auto Român vrea să 'toace' 500.000 de euro pe servicii de curăţenie (Puterea)
EVENIMENT - Unde sunt teroriştii şi ce s-a ales de revoluţionari sus
La 21 de ani distanţă de la revolta împotriva tiraniei, revoluţionarii nu mai au curaj nici să fluiere în democraţie. Au vrut să huiduie, dar niciunul nu şi-a asumat responsabilitatea primului 'huo'. Membrii mai multor asociaţii de revoluţionari s-au adunat ieri în Piaţa Universităţii din Bucureşti pentru a comemora 21 de ani de la Revoluţia română - relatează Adevărul.
Reporterii 'Evenimentului zilei' au stat de vorbă cu doi dintre parti cipanţii la mişcările din Cluj-Napoca, din decembrie 1989. Unul dintre ei a luptat pe baricade şi s-a ales cu un glonţ în picior, în timp ce celălalt a participat la Revoluţie ca ofiţer de securitate.
- Ce i-a spus Nina lui Iliescu atunci când a plecat la lovitura de stat (Curentul)
- Dan Voinea, servila slugă a lui Iliescu, groparul de serviciu al adevărului 'Revoluţiei' (Curentul)
- Revoluţionarul şi securistul. Ce au făcut în 1989 şi ce fac acum (Evenimentul zilei)
- Revoluţie' '89: Vino, Doamne, să vezi ce-a mai rămas... (Adevarul)
EVENIMENT - Explozia de la Bacău - un avertisment: avem zeci de mii de 'blocuri-bombă'. sus
Trei persoane rănite, din care una în stare critică, cinci apartamente distruse, mai multe maşini avariate. Acesta este bilanţul exploziei produse marţi dimineaţă, în jurul orei 10, într-un bloc cu patru etaje din centrul Bacăului. Deflagraţia a fost atât de puternică încât au fost spulberate ziduri interioare, iar planşeul dintre parter şi primul etaj s-a prăbuşit, sub dărâmături fiind prinse două persoane.
Explozia a fost urmată de un incendiu, flăcările ajungând până la etajul trei. Potrivit reprezentanţilor Inspectoratului pentru Situaţii de Urgenţă (ISU), în urma exploziei, branşamentul de gaze a fost aruncat în aer, iar deconectarea de la reţeaua de gaze a fost făcută cu întârziere, echipele de intervenţie fiind nevoite să închidă gazele dintr-o altă zonă.
Mihai Mereuţă, preşedintele Habitat: 'Trăim cu bomba în bloc. La nivelul întregii ţări, vorbim de zeci de mii de blocuri, vechi de 40-50 de ani, la care nu s-au schimbat conductele', citează Gândul.
- Explozia de la Bacău - un avertisment: avem zeci de mii de 'blocuri-bombă'. (Gandul)
Revista Presei 21 decembrie 2010
Revista Presei 20 decembrie 2010